hotchpotch/miracl-hf-unified huggingface dataset:
অন্নপূর্ণা দেবী
অন্নপূর্ণা দেবী আসল নাম রওশন আরা বেগম (জন্ম: ১৯২৭, মৃৃৃত্যু: ১৩ অক্টোবর, ২০১৮) একজন স্বনামধন্য সুরবাহার শিল্পী এবং উত্তর ভারতীয় সনাতনী শাস্ত্রীয় সঙ্গীতের গুরু। তিনি ভারতীয় শাস্ত্রীয় সঙ্গীতের দিকপাল ওস্তাদ আলাউদ্দীন খানের কন্যা এবং পন্ডিত রবি শঙ্করের প্রাক্তন স্ত্রী।
অন্নপূর্ণা দেবী ২৩ এপ্রিল ১৯২৭ সালে চৈতি পূর্ণিমা তিথিতে মধ্য প্রদেশের মাইহারে জন্ম গ্রহণ করেন ।তার পিতা বিখ্যাত ভারতীয় সঙ্গীতজ্ঞ ওস্তাদ আলাউদ্দীন খান। পিতার কাছ থেকে দীক্ষা নিয়ে রওশন তার পিতার যোগ্য কন্যা হয়ে ওঠেন এবং ভারতীয় কিংবদন্তী সঙ্গীত শিল্পী হয়ে ওঠেন। তিনি মুম্বাইতে ভারতীয় ক্লাসিক্যাল সঙ্গীত শিক্ষা দিয়েছেন অনেক দিন। তার শিশ্যদের মধ্যে হরিপ্রসাদ চৌরসিয়া,নিখিল বন্দ্যোপাধ্যায়,আমিত ভট্টাচার্য,প্রদীপ বারত সহ অনেকে সুপ্রতিষ্ঠিত।
তার পিতা ওস্তাদ আলাউদ্দীন খান হিন্দুস্তানি ক্লাসিক্যাল মিউজিকের মাইহার ঘরানার প্রতিষ্ঠাতা এবং ভাই আলী আকবর খান ভারতের কিংবদন্তি সরোদ বাদক।
অন্নপূর্ণা তার বাবার কাছে শিক্ষা নেন। তার বাবার ছাত্র পরবর্তীকালে বিখ্যাত সেতার বাদক রবি শঙ্করকে বিয়ে করেন। বিয়ের সময় অন্নপূর্ণার বয়স ছিল ১৪ এবং রবিশঙ্করের বয়স ছিল ২১। বিয়ের পর অন্নপূর্ণা হিন্দু ধর্ম গ্রহণ করেন। তাদের একটি পুত্র সন্তানের জন্ম হয় যার নাম শুভেন্দ্র শঙ্কর বা শুভ যাকে অন্নপূর্ণা সেতার বাজানো শেখান। শুভ অল্প বয়সেই মারা যান এবং তার তিন সন্তান রয়েছে।
অন্নপূর্ণা ভারতের সর্বোচ্চ বেসামরিক পদক পদ্মভূষণ লাভ করেন ১৯৭৭ সালে।
১৩ অক্টোবর ২০১৮ শনিবার স্থানীয় সময় ভোর ৩টা ৫১ মিনিটে মুম্বাইয়ের ব্রিচ ক্যান্ডি হাসপাতালে অন্নপূর্ণা দেবী মৃত্যুবরণ করেন। মৃত্যুকালে তাঁর বয়স হয়েছিল ৯১ বছর। গত কয়েক বছর ধরেই বার্ধক্যজনিত নানা জটিলতায় ভুগছিলেন তিনি।
সুরবাহার
সুরবাহার হচ্ছে সেতারের মতো দেখতে একটি তারযন্ত্র। এটা বেইজ সেতার হিসাবেও পরিচিত। উত্তর ভারতের শাস্ত্রীয় সঙ্গীতে এর ব্যবহার হয়। সেতারের মতো দেখতে হলেও এর স্বর বেশ নিম্ন। সুরবাহার লম্বায় ৫১ ইঞ্চি, শুকনো লাউয়ের তুম্বাটি সুর কম্পনের জন্য ব্যবহৃত হয়। লম্বা ডান্ডিটি সাধারণত সেগুণ কাঠের হয়ে থাকে।
সুরবাহার তৈরি হয়েছিল ১৮২৫ সালে । মনে করা হয় যে ওস্তাদ সাহেবদাদ খানই এ যন্ত্রটি তৈরি করেন। তবে সাম্প্রতিক গবেষণায় জানা যায় যে লক্ষ্মৌর সেতার বাদক ওস্তাদ গোলাম মোহাম্মদ সুরবাহার সৃষ্টি করেন।
ইসলামাবাদ
ইসলামাবাদ () পাকিস্তানের রাজধানী ও প্রধান শহর।
কলম্বো
কলম্বো (, আ-ধ্ব-ব: [ˈkoləmbə]; ) শ্রীলংকার পশ্চিম উপকূলের একটি শহর এবং কালানী নদীর মোহনায় অবস্থিত একটি প্রধান সমুদ্রবন্দর। কলম্বো শ্রীলংকার বাণিজ্যিক রাজধানী এবং বৃহত্তম শহর। শহরটি মূলত এর বৃহৎ কৃত্রিম পোতাশ্রয়ের জন্য গুরুত্বপূর্ণ। পোতাশ্রয়টির সাথে খাল ও লকের মাধ্যমে বেইরা হ্রদ সংযুক্ত। শ্রীলংকার বেশির ভাগ বৈদেশিক বাণিজ্য কলম্বোর মাধ্যমে সম্পন্ন হয়। বন্দরটি জাহাজে পুনরায় জ্বালানি ভরার জন্যও ব্যবহৃত হয়। কলম্বো অতীতে শ্রীলংকার প্রশাসনিক রাজধানী ছিল; বর্তমানে প্রশাসনিক রাজধানীকে কলম্বো-সংলগ্ন শ্রী জয়াবর্ধনেপুরা কোত্তে শহরে সরিয়ে নেওয়া হয়েছে।
কলম্বোতে লোহা, ইস্পাত ও অন্যান্য ধাতব দ্রব্য, টেক্সটাইল, বস্ত্র এবং রাসায়নিক দ্রব্য উৎপাদিত হয়। এখানে তেল পরিশোধনাগার আছে। কলম্বোর কাছেই শ্রীলংকার প্রশাসনিক রাজধানী শ্রী জয়াবর্ধনপুর অবস্থিত। কলম্বোর বাণিজ্যিক এলাকাটি ফোর্ট বা দুর্গ নামে পরিচিত এবং এটি একটি প্রাচীন দুর্গবেষ্টিত এলাকাতে অবস্থিত। কলম্বোতে সরু, আঁকাবাঁকা গলি ও পুরাতন ভগ্নপ্রায় দালানকোঠার (বিশেষ করে পেত্তা এলাকা) পাশাপাশি রয়েছে প্রশস্ত রাজপথ এবং আধুনিক ভবন। হাসপাতালগুলির মধ্যে পাস্তর ইন্সটিটিউশন অন্যতম। কলম্বোতে খ্রিস্টান গির্জা, মুসলমানদের মসজিদ এবং বৌদ্ধদের মন্দির রয়েছে।
শিক্ষা প্রতিষ্ঠানের মধ্যে ১৯৬৭ সালে কলম্বো বিশ্ববিদ্যালয় এবং ১৮৯৩ সালে শ্রীলংকা টেকনিকাল কলেজ প্রতিষ্ঠিত হয়। এছাড়াও শহরে আরও অনেক শিক্ষা প্রতিষ্ঠান আছে।
কলম্বো শহরটির পূর্ব নাম ছিল কালান-তোত্তা, যার অর্থ কেলানি নদীর ফেরিঘাট। আরব নাবিকেরা এর বিকৃত নাম দেয় কালাম্বু। ১৫১৭ সালে পর্তুগিজেরা ক্রিস্টোফার কলম্বাসের সম্মানে শহরের নাম বদলে কলম্বো রাখে। ১৬৫৬ সালে ওলন্দাজেরা এবং তারপর ১৭৯৬ সালে ব্রিটিশেরা শহরটি দখলে নেয়।
কুয়ালালামপুর
কুয়ালালামপুর (মালয় ভাষায় Kuala Lumpur "কুয়ালা লুম্পু‌" আ-ধ্ব-ব [kwalalumpu]) মালয়েশিয়ার রাজধানী ও প্রধান শহর।
ফুটবল এই শহরের প্রধান খেলা। মেরদেকা স্টেডিয়াম শহরের প্রধান স্টেডিয়াম। রয়াল সেলাঙ্গের ক্লাব শহরের প্রধান ক্রিকেট খেলার মাঠ।
কুয়ালালামপুর আন্তর্জাতিক বিমানবন্দর মালয়েশিয়ার প্রধান আন্তর্জাতিক বিমানবন্দর এবং দক্ষিনপুর্ব এশিয়ার অন্যতম একটি বিমানবন্দর। সুলতান আব্দুল আজিজ শাহ এয়ারপোর্ট শহরের অন্যতম প্রধান বিমানবন্দর।
কুয়ালালামপুর নিম্নোক্ত সহযোগী শহরসমূহের সাথে যুক্ত রয়েছে:
তেল আবিব
তেল আবিব হচ্ছে ইসরায়েলের একটি অন্যতম প্রধান নগরী। এটা হচ্ছে ইসরায়েলের অর্থনৈতিক কেন্দ্র এবং প্রযুক্তির সূতিকাগার। সাড়ে চার লাখ জনসংখ্যা নিয়ে তেল আবিব ইসরায়েলের দ্বিতীয় বৃহত্তম শহর।
থিম্ফু
থিম্পু ভুটানের পশ্চিম অংশে অবস্থিত দেশটির রাজধানী শহর। শহরটি হিমালয় পর্বতমালার একটি উঁচু উপত্যকায় অবস্থিত। থিম্পু শহরটি আশেপাশের উপত্যকা এলাকায় উৎপাদিত কৃষি দ্রব্যের একটি বাজার কেন্দ্র। এখানে খাবার ও কাঠ প্রক্রিয়াজাত করা হয়। থিম্পু দেশের অন্যান্য অংশ এবং দক্ষিণে ভারতের সাথে একটি মহাসড়ক ব্যবস্থার মাধ্যমে সংযুক্ত। তবে শহরটির সাথে কোন বিমান যোগাযোগের ব্যবস্থা নেই। থিম্পুতে ভুটানের রাজপ্রাসাদ এবং দেশের বৃহত্তম বৌদ্ধমন্দিরগুলির একটি অবস্থিত। অতীতে থিম্পু দেশটির শীতকালীন রাজধানী ছিল (পুনাখা ছিল গ্রীষ্মকালীন রাজধানী)। ১৯৬২ সালে শহরটিকে দেশের স্থায়ী প্রশাসনিক কেন্দ্রে পরিণত করা হয়।
ভুটানে কোনো রেল পথ নেই। সড়কপথে ফুন্টসলিং গিয়ে , সেখানথেকে ভুটান পরিবহন সংস্থার বাসে ভারতের শিলিগুড়ি শহর যাওয়া যায় , যা শিলিগুড়ি জংশন রেলওয়ে স্টেশন ও নিউ জলপাইগুড়ি জংশন রেলওয়ে স্টেশন-এর নিকটবর্তী।
এই শহরটির নিকটবর্তী বিমানবন্দর ৫৪ কিলোমিটার দূরে অবস্থিত পাড়ো আন্তর্জাতিক বিমানবন্দর, যা দেশের একমাত্র আন্তর্জাতিক বিমানবন্দর।
চাংলিমিথাং স্টেডিয়াম থিমফুর একটি বহুমুখী ও ভুটানের জাতীয় স্টেডিয়াম। ১৯৭৪ সালে চতুর্থ ড্রুক গিয়াল্পো, জিগমে সিংয়ে ওয়াংচুক -এর রাজ্যাভিষেকের উদযাপনের জন্য নির্মিত হয়। নির্মাণকালে এই স্টেডিয়ামে ছিল ১০,০০০ দর্শককে রাখার ক্ষমতা। তবে ভুটানের ওয়াংচুক রাজবংশের শতাষ্ফীর জন্য এবং জিগমে খেসার নামগিয়েল ওয়াংচুক, ভুটানের পঞ্চম রাজ্যের রাজ্যাভিষেক উৎসবের জন্য ২৫,০০০ দর্শককে স্থান দিতে এটি পুরোপুরি সংস্কার করা হয়।
দামেস্ক
দামেস্ক (আরবি ভাষায় دمشق "দিমাশ্‌ক্ব্‌") সিরিয়ার রাজধানী ও প্রধান শহর।
দোহা
দোহা কাতারের রাজধানী ও প্রধান শহর।
বৈরুত
বৈরুত লেবাননের রাজধানী ও প্রধান শহর যার জনসংখ্যা ২০০৭ সাল অনুযায়ী ২১ লক্ষ। লেবাননের সৈকত রেখার মাঝ বরাবর ভূমধ্যসাগরের একটি উপদ্বপে এর অবস্থান। এ শহরটি দেশের সর্ববৃহৎ এবং প্রধান সমুদ্রবন্দর যা বৈরুত জেলা তৈরি করেছে যাতে রয়েছে শহর এবং বেশ কিছু উপশহর।
বৈরুতের অবস্থান হলো ভূমধ্যসাগরের পারে অবস্থিত পশ্চিমমুখী একটি উপদ্বীপে। । এটি লেবানন-ইসরায়েল সীমান্ত হতে প্রায় উত্তরে অবস্থিত। শহরটির চারদিকে রয়েছে লেবাননের বিভিন্ন পর্বত। দুটি পাহাড়ের উপরে ও পাশে এই শহরটির বিস্তার ঘটায় বৈরুতের আকৃতি অনেকটা ত্রিকোণাকার। পাহাড়গুলো হলো আল-আশরাফি, এবন আল-মুসাইতিবাহ। বৈরুত গভর্নরেটের এলাকা হলো ১৮ বর্গ কিলোমিটার (৬.৯ বর্গ মাইল)। শহরটির মেট্রোপলিটান এলাকা হলো ৬৭ বর্গ কিলোমিটার (২৬ বর্গ মাইল)। বৈরুতের উপকূলীয় এলাকা বৈচিত্র্যময় -- এখানে রয়েছে পাথুরে বেলাভূমি, বালিভরা সৈকত, এবং পাহাড়।
বৈরুতে ভূমধ্যসাগরীয় জলবায়ু বিদ্যমান। এখানে গরমকাল শুকনা এবং উত্তপ্ত হয়ে থাকে। বসন্ত ও শরৎকাল বেশ আরামদায়ক হয়। শীতকালে ঠান্ডা পড়ে এবং বৃষ্টি হয়। আগস্ট মাসে সবচেয়ে বেশি গরম পড়ে। সেসময়কার গড় তাপমাত্রা ২৯°সেঃ (৮৪ °ফাঃ)। জানুয়ারি ও ফেব্রুয়ারি মাসে সবচেয়ে বেশি ঠান্ডা পড়ে। সেসময়কার গড় নিম্নতম তাপমাত্রা থাকে ১০ °সেঃ (৫০ °ফাঃ)। বিকেল ও সন্ধ্যার সময়ে পশ্চিম দিক থেকে সমূদ্র হতে তীরের দিকে বাতাস বয়ে যায়। রাতের বেলায় উলটা দিকে অর্থাৎ ভূমি থেকে সমূদ্রের দিকে বাতাস বয়ে যায়।
বৈরুতের গড় বার্ষিক বৃষ্টিপাতের পরিমাণ ৮৬০ মিলিমিটার (৩৪.১ ইঞ্চি)। এর প্রায় সবটাই শীতকালে পড়ে। অবশ্য বৃষ্টির প্রায় সবটাই অল্প কয়েকটি দিনে প্রবল বর্ষণের মাধ্যমে পড়ে থাকে। বৈরুতে কদাচিৎ তুষারপাত হয়। সাধারণত মাটিতে জমে থাকার মতো তুষার পড়ে না। এর ব্যতিক্রম কেবল গত ১০০বছরে ৩ বার হয়েছিলো, ১৯২০, ১৯৪২, এবং ১৯৫০ সালে।
উলানবাটর
উলান বাটর বা উলান বাতার (মঙ্গোলীয়: Улаанбаатар, ᠤᠯᠠᠭᠠᠨᠪᠠᠭᠠᠲᠤᠷ আ-ধ্ব-ব [ʊɮɑnpɑːtʰɑ̆r] "উল্বান্‌পাথার্‌", অর্থাৎ "লাল বীর") (প্রাক্তন উর্গা বা নিসলেল খুরেরে) পূর্ব এশিয়ার রাষ্ট্র মঙ্গোলিয়ার রাজধানী ও প্রধান শহর। শহরটি সমুদ্র সমতল থেকে ১৩৫০ মিটার উচ্চতায় একটি ঝঞ্ঝাপীড়িত মালভূমির উপরে তুল নদীর তীরে অবস্থিত। মঙ্গোলীয় রাজপুত্রেরা এটিকে একটি মৌসুমী অভিবাসনমূলক আবাসস্থল হিসেবে পত্তন করেছিলেন। পরে ১৬৩৯ সালে দা খুরে মঠ নির্মাণের মাধ্যমে শহরটি বর্তমান অবস্থানে স্থায়ী হয়। এই ভবনটি তিব্বতি বৌদ্ধ ধর্মের (মঙ্গোলরা যে ধর্মের অনুসারী) বোদগো-গেগেন তথা উচ্চ যাজকের বাসভবনে পরিণত হয় এবং আরও প্রায় ২০০ বছর এ কাজে ব্যবহৃত হয়। কিন্তু তখনও এটি যাযাবর এক মঠের শহর হিসেবেই বিদ্যমান ছিল। রুশরা দা খুরে মঠটিকে উর্গা নামে ডাকত; তারা চীন ও রাশিয়ার মধ্যে একটি বাণিজ্যকেন্দ্র হিসেবে এখানে একটি শহর গড়ে তোলে। ১৯১১ সালে বহির্দেশীয় মঙ্গোলিয়া নিজেকে স্বাধীন ঘোষণা করলে শহরটিকে নিসলেল খুরেরে (অর্থাৎ "মঙ্গোলিয়ার রাজধানী")। ১৯২১ সালে সোভিয়েত লাল বাহিনী এবং মঙ্গোলিয়ার বিপ্লবী নেতা দামদিনি স্যুবাতার শহরটির নিয়ন্ত্রণ হাতে নেন। উলান বাতারের ধর্মীয় ভবনগুলিকে নিষিদ্ধ করা হয়। ১৯২৪ সালে মঙ্গোলিয়াকে একটি গণতান্ত্রিক প্রজাতন্ত্র হিসেবে ঘোষণা করা হলে শহরটিকে উলান বাতার নাম দেওয়া হয়, যার অর্থ "লাল নেতা"।
সোভিয়েত সাহায্য নিয়ে একটি নতুন শহর পরিকল্পনা করা হয়, যার কেন্দ্রে ছিল স্যুবাতার চত্ত্বর (বর্তমান চেঙ্গিস খান চত্ত্বর)। এই চত্ত্বরে একটি নব্য-ধ্রুপদী স্থাপত্যশৈলীর সরকারী ভবন, একটি ইতিহাস জাদুঘর এবং জাতীয় মঞ্চশালা নির্মাণ করা হয়। ১৯৪২ সালে এখানে মঙ্গোলিয়া বিশ্ববিদ্যালয় স্থাপন করা হয়। এছাড়াও এখানে বেশ কিছু পেশাজীবী ও কারিগরি উচ্চবিদ্যালয় এবং মঙ্গোলিয়ার বিজ্ঞান আকাদেমিও প্রতিষ্ঠা করা হয়। বর্তমানে শহরটির জনজীবনে আধুনিক ২১শ শতকের ছোঁয়া লেগেছে। চেঙ্গিস খান চত্ত্বরে মঙ্গোলিয়ার বিভিন্ন নেতার মূর্তি আছে। গান্দান ও চৈজিন মঠগুলি সোভিয়েত যুগের অপসারণ প্রক্রিয়া থেকে রক্ষা পায়। গান্দান মঠে বর্তমানে সন্ন্যাসী-ভিক্ষুরা বাস করেন; এখানে ২৬ মিটার দীর্ঘ একটি সোনার পাতার মূর্তি আছে। অন্যদিকে চৈজিন লামা বর্তমানে একটি জাদুঘর। মঙ্গোলিয়ার শেষ রাজা বোগদ খানের শীতকালীন প্রাসাদটিও বর্তমানে একটি জাদুঘরে রূপান্তরিত। জাইসান হল থেকে শহর ও পর্বতের সুন্দর দৃশ্যাবলি অবলোকন করা যায়। শহরের বাইরে ঘোড়া বা উটে চড়ে গোরখি তেরেলজ জাতীয় উদ্যানে ভ্রমণ করা ও তাঁবু খাটানোর ব্যবস্থা আছে। 
উলান বাতার মঙ্গোলিয়ার প্রধান শিল্পকেন্দ্র। এখানে অবস্থিত শিল্প এলাকাটিতে বিভিন্ন ধরনের ভোগদ্রব্য প্রস্তুত করা হয়। এখানে সিমেন্ট, লোহা ও ইট প্রস্তুত, জুতা ও বস্ত্র প্রস্তুত, যানবাহন মেরামত, খাদ্য প্রক্রিয়াজাতকরণ ও অন্যান্য কারখানা আছে। শহরটি একটি রেলপথ এবং আন্তর্জাতিক বিমানবন্দরের মাধ্যমে চীন ও রাশিয়ার সাথে সংযুক্ত। শহরের উত্তর-পূর্বে হেনতিন পর্বতমালার সুদৃশ্য অরণ্যাবৃত শৃঙ্গগুলি এসে মিলেছে।
এখানে প্রায় ১৪ লক্ষ লোকের বাস।
ইয়েরেভান
ইয়েরেভান ( ) আর্মেনিয়ার রাজধানী ও বৃহত্তম শহর। এটি বিশ্বের প্রাচীনতম ক্রমাগত অধ্যুষিত শহরগুলির অন্যতম
আঙ্কারা
আংকারা (তুর্কি ভাষায় Ankara)(ঐতিহাসিকভাবে যা আংগোরা নামে পরিচিত ) তুরস্কের রাজধানী ও দ্বিতীয় বৃহত্তম শহর ইস্তানবুলর পরেই । আংকারা শহরের এর গড় উচ্চতার হচ্ছে ৯৩৮ মিটার (৩,০৭৭ ফিট) , এবং ২০১০ এর হিসাবে সম্পূর্ণ আঙ্কারা প্রদেশ মহানগর এলাকায় ৪.৪ মিলিয়ন এর জনসংখ্যা রয়েছে । আনাতোলিয়া মধ্যে কেন্দ্রীয় অবস্থিত, আঙ্কারা একটি গুরুত্বপূর্ণ বাণিজ্যিক ও শিল্প শহর। আংকারাতে তুর্কি সরকারের কেন্দ্র, এবং সমস্ত বিদেশী দূতাবাস অবস্থিত । এটি একটি ব্যবসায়িক গুরুত্বপূর্ণ রাস্তা ও জনপদ , তুরস্ক এর হাইওয়ে এবং রেলপথ নেটওয়ার্কের কেন্দ্রে সঠিক অবস্থিত, এবং পার্শ্ববর্তী কৃষি - এলাকা জন্য বিপণন কেন্দ্র স্থল। আংকারা শহর দীর্ঘ লোমবিশিষ্ট ছাগলের জন্য বিখ্যাত ছিল যা অ্যাঙ্গোরা ছাগল নামে পরিচিত । তাছারা এটি দীর্ঘ লোমবিশিষ্ট বিড়াল বা খরগোস এবং নাসপতি , মধু , আঙ্গুরের জন্য বিখ্যাত ।
আঙ্কারা ঐতিহাসিক কেন্দ্র শিলাময় পর্বতের উপর অবস্থিত , যা আঙ্কারা Çayı, Sakarya (Sangarius) নদীর একটি উপনদী তীরে বাঁদিকে অবস্থিত উপর ১৫০ মিটার (৪৯২ ফুট) সমভূমির উপর অবস্থিত.
তাইপে
তাইপে ( (ম্যান্ডারিন চীনা ভাষায় 臺北 "থাইপেই‌") তাইওয়ানের রাজধানী ও প্রধান শহর। তাইপে শব্দের অর্থ তাইওয়ানের উত্তর। সরকারি ভাবে এই শহরের নাম ‘তাইপে সিটি’
বন্দর সেরি বেগাওয়ান
বন্দর সেরি বেগাওয়ান or (Jawi: بندر سري بڬاوان ; ) (মালয় ভাষায়: Bandar Seri Begawan বা بندر سري بڬاوان অর্থাৎ "বন্দর শ্রী ভগবান") ব্রুনাইয়ের রাজধানী ও প্রধান শহর। শহরের আনুমানিক লোকসংখ্যা ৫০,০০০ মেট্রো এলাকার জনসংখ্যা প্রায় ২৭৯,৯২৪
আস্তানা
আস্তানা কাজাখস্তানের রাজধানী ও প্রধান শহর। ২০১৪ সালের জরিপ অণুযায়ী, ৮৩৫,১৫৩ জন জনসংখ্যা নিয়ে এটি ২য় বৃহত্তম শহর।
আস্তানা হচ্ছে পৃথিবীর দ্বিতীয় শীতলতম রাজধানী শহর। প্রথম স্থানে আছে মঙ্গোলিয়ার রাজধানী উলানবাটোর। উলানবাটোরের পরে কানাডার অটোয়া দ্বিতীয় শীতলতম রাজধানী হিসেবে পরিচিত ছিলো। কিন্তু ১৯৯৭ সালে আস্তানা রাজধানী হিসেবে ঘোষিত হওয়ার পরে দ্বিতীয় শীতলতম রাজধানী শহরের স্বীকৃতি পায়। আস্তানায় গ্রীষ্মকালে কালেভদ্রে খুবই সংক্্ষিপ্ত বৃষ্টিপাত হয়। এর শীতকাল খুবই দীর্ঘ, শীতল এবং শুষ্ক। নভেম্বরের দ্বিতীয় সপ্তাহ থেকে এপ্রিলের শুরু পর্যন্ত শহরের নদীগুলোতে বরফ জমাট বেঁধে থাকে।
তাশখন্দ
তাশখন্দ (উজবেক ভাষায় Toshkent বা Тошкент "তশ্‌কেন্ত্‌") উজবেকিস্তানের রাজধানী ও প্রধান শহর। আক্ষরিক অর্থে যার মানে 'পাথুরে শহর' । ২০১২ সালের সরকারী হিসাব অনুযায়ী এই শহরের লোকসংখ্যা ছিল প্রায় ২,৩০৯,৩০০ জন। তাশখন্দের প্রাচীন অধিবাসীদের দ্বারা শহরটি গঠিত হয় । পশ্চিম তিয়ানশান পর্বতের পাদদেশে এবং কিরকিক নদীর তীরে এই সুদৃশ রাজধানী নগরটি অবস্থিত ।
মাস্কাট
মাস্কাট (আরবি: مسقط "মাস্কাত্ব্‌" আ-ধ্ব-ব: ) ওমানের রাজধানী ও প্রধান শহর। ২০১০ সালের আদমশুমারী অনুযায়ী মাস্কাটের মোট জনসংখ্যা ৭৩৪,৬৯৭। মেট্রোপলিটন এলাকার আয়তন ১,৫০০ বর্গকিমি (৫৮০ বর্গ মাইল) এবং ৬টি এলাকা নিয়ে গঠিত যা ওইলায়েট নামে প্রথম শতাব্দী থেকে পরিচিত পূর্ব ও পশ্চিমের বানিজ্যিক যোগাযোগের কেন্দ্র বিন্দু হিসেবে। ইতিহাস থেকে দেখা যায় মাস্কাট বিভিন্ন জাতি দ্বারা শাসিত হয়ো এসেছে, তার মধ্যে পার্সিয়ান ও পর্তুগীজরা উল্লেখযোগ্য। গলফ সাগরের গুরুত্বপুর্ন বন্দর নগরী হওয়ায় মাস্কাট বিদেশী ব্যবসায়ীদের আকর্ষনীয় স্থান। ১৯৭০ সালে কাবুস বিন সাঈদ সুলতান হবার পর অর্থনৈতিক উন্নতি এবং বহু সাংস্কৃতিক সমাজ প্রতিষ্ঠায় ব্যাপক অবকাঠামোগত উন্নয়ন সাধিত হয়েছে।
প্‌নম পেন
ফ্নম পেন ( or ); কম্বোডিয়ার রাজধানী ও প্রধান শহর।
মানামা
মানামা (আরবি: المنامة Al-Manāmah) বাহরাইনের রাজধানী ও প্রধান শহর। এটি দেশটির সর্বাপেক্ষা জনবহুল শহর, এখানে প্রায় ১৫৫,০০০ লোকের বাস, যা দেশের মোট জনসংখ্যার এক-চতুর্থাংশ। মানামার অবস্থান হল .
ইসলামিক ইতিহাসে ১৩৪৫ সালের দিকে প্রথম মানামার উল্লেখ পাওয়া যায়। পর্তুগিজরা ১৫২১ সালে এটি দখল করে, এবং পরে পারসিকরা এটি ১৬০২ সালে জয় করে। ১৭৮৩ সাল হতে অল্প কিছু সময় ছাড়া শহরটি আল-খলিফাহ্‌ রাজবংশ এর অধিকারে রয়েছে। মানামাকে ১৯৫৮ সালে একটি মুক্ত বন্দর হিসাবে ঘোষণা করা হয়, এবং ১৯৭১ সালে এটি বাহরাইনের রাজধানী হিসাবে ঘোষিত হয়।
দিলি
দিলি () পূর্ব তিমুরের রাজধানী, বৃহত্তম শহর, প্রধান বন্দর এবং বাণিজ্যিক কেন্দ্র।
বিশকেক
বিশকেক কিরগিজিস্তানের রাজধানী ও প্রধান শহর।
আবুধাবি
আবু ধাবি ( "আবূ জ়্বাবী") সংযুক্ত আরব আমিরাতের রাজধানী এবং দ্বিতীয় বৃহত্তম শহর।
আশখাবাদ
আশখাবাদ (, , ) তুর্কমেনিস্তানের রাজধানী ও প্রধান শহর। এটি তুরকেমেনিস্তান ও মধ্য এশিয়ার বৃহত্তম শহর। ১৯১৯ থেকে ১৯২৭ সালে এই শহরের নাম রাখা হয়েছিল পোলতোরাস্তক। এই শহরটি কারাকুম মরুভূমি ও কোপে দাগ পর্বতের মাঝে অবস্থিত।
আশখাবাদ শহরটি ১৮৮১ সালে প্রতিষ্ঠিত হয় এবং এর নামকরণ করা হয় নিকটবর্তী আশখাবাদ বসতির নামানুসারে। তুর্কমেনীয় ভাষায় আশখাবাদ শব্দের শাব্দিক অর্থ "প্রিয় শহর"।
আশখাবাদে নিম্নোক্ত জেলাসমূহ রয়েছে:
২০১৩ সালে আহাল অঞ্চলের নিম্নোক্ত এলাকাসমূহ আশখাবাদ শহরের সাথে যুক্ত হয়:
তুর্কমেনিস্তানের রাজধানী আশখাবাদে আনিন্দ্য সুন্দর স্থাপনা এরতুগরুল গাজি মসজিদের অবস্থান। ১৯৯৮ সালে মসজিদটি নামাজের জন্য চালু করা হয়। সাদা মর্মর পাথরের এ স্থাপনাটি স্মরণ করিয়ে দেয় তুরস্কের ইস্তাম্বুলের বিখ্যাত নীল মসজিদের কথা।
দুশান্‌বে
দুশান্‌বে বা দোশাম্বে (তাজিক ভাষায়: Душанбе, ) তাজিকিস্তানের রাজধানী ও প্রধান শহর। এর জনসংখ্যা ২০০০ সালের হিসাবে ৫৬২,০০০ জন। এর নামটি এসেছে ফার্সি ভাষায় সোমবারের প্রতিশব্দ হতে (দো = দুই, শাম্বে = দিন, অর্থাৎ সপ্তাহের ২য় দিন তথা সোমবার)। এর তাৎপর্য হল, এখানে প্রাচীনকালে সোমবারে বাজার বসতো। দুশান্‌বের অবস্থান হল ৩৮°৩৩' উত্তর, ৬৮°৪৮' পূর্ব। শহরটি সোভিয়েত আমলে স্তালিনাবাদ নামে পরিচিত ছিল। শহরটি হিসর উপত্যকাতে অবস্থিত। এটি একটি ভারী শিল্প ও পরিবহন কেন্দ্র। এখানে টেক্সটাইল, ইলেকট্রনিক সরঞ্জাম, মেশিনারি, চামড়া প্রক্রিয়াকরণ এবং খাদ্য প্রক্রিয়াকরণের কারখানা আছে। এখানে ১৯৪৮ সালে প্রতিষ্ঠিত তাজিক সরকারী বিশ্ববিদ্যালয় এবং তাজিক বিজ্ঞান অ্যাকাডেমিও অবস্থিত।
দুশান্‌বে একটি সুপ্রাচীন লোকালয়। ১৯২৯ সাল পর্যন্ত এটি মূলত একটি গ্রাম ছিল। ঐ বছর এটিকে নব্য-প্রতিষ্ঠিত তাজিক সোভিয়েত সাম্যবাদী প্রজাতন্ত্রের রাজধানী বানানো হয় এবং এর নাম দেওয়া হয় স্তালিনাবাদ। একই বছরে প্রধান রেলসড়কের সাথে শহরটিকে সংযুক্ত করা হয়। এরপর শহরটির দ্রুত প্রবৃদ্ধি ঘটে। ১৯৬১ সালের এর নাম বদলে দুশান্‌বে রাখা হয় এবং ১৯৯১ সালে সোভিয়েত ইউনিয়নের পতনের পর শহরটি স্বাধীন তাজিকিস্তানের রাজধানীতে পরিণত হয়। ১৯৯২ সালে ইসলামী গণতন্ত্রী এবং ক্ষমতাসীন সাম্যবাদপন্থী দলের মধ্যকার সংঘর্ষে দুশান্‌বে উত্তপ্ত হয়ে ওঠে। ঐ বছর ইসলামপন্থী শক্তি কিছু সময়ের জন্য শহরটি নিয়ন্ত্রণে নিলেও বছর ঘোরার আগেই তাদের উৎখাত করা হয়।
লিথুয়ানিয়া
লিথুয়ানিয়া (লিথুয়ানীয়: Lietuva "লিয়েতুভা") উত্তর-পূর্ব ইউরোপের একটি রাষ্ট্র। উত্তরের লাটভিয়া ও এস্তোনিয়ার সাথে লিথুয়ানিয়াও একটি বাল্টিক রাষ্ট্র এবং তিনটি বাল্টিক রাষ্ট্রের মধ্যে বৃহত্তম। ভিল্‌নিয়ুস দেশটির বৃহত্তম শহর ও রাজধানী এবং এটি বেলারুশের সাথে সীমান্তে দেশের দক্ষিণ-পূর্ব অংশে অবস্থিত।
লিথুয়ালিনয়া বাল্টিক সাগরের পূর্ব উপকূলে সুইডেনের বিপরীত তীরে অবস্থিত। এর উত্তর সীমান্তে লাটভিয়া, পূর্ব ও দক্ষিণে বেলারুশ, দক্ষিণ-পশ্চিমে পোল্যান্ড ও কালিনিনগ্রাদ ওবলাস্ত নামক রুশ ছিটমহল।
লিথুয়ানিয়া অরণ্য, নদী ও হ্রদে পরিপূর্ণ। জনসংখ্যার বেশির ভাগই জাতিগতভাবে লিথুয়ানীয় এবং রোমান ক্যাথলিক গির্জার সদস্য। 
এছাড়া এখানে রুশ ও পোলীয় সংখ্যালঘু গোষ্ঠী বাস করেন। কিছু কিছু লিথুয়ানীয় কালিনিনগ্রাদকে লিথুয়ানিয়ার অন্তর্গত দেখতে চান।
লিথুয়ানিয়া একসময় অনেক বড় একটি দেশ ছিল। বর্তমান বেলারুশ ও ইউক্রেনের অধিকাংশ এলাকা এর অধীনে ছিল। ১৯১৮ সালে একটি একটি স্বাধীন রাষ্ট্র হিসেবে জন্ম নিলেও ১৯৪০ সালে সোভিয়েত ইউনিয়ন এটি দখলে নিয়ে নেয়। দ্বিতীয় বিশ্বযুদ্ধের পর এটি সাম্যবাদী সরকারের অধীনে প্রায় ৪ দশক ধরে পরিচলিত হয়। ১৯৯১ সালে সোভিয়েতদের পতনের পর দেশটি আবার স্বাধীনতা লাভ করে। ১৯৯২ সালে দেশটিতে প্রথম গণতান্ত্রিক নির্বাচন সম্পন্ন হয়।
১৯৯০-এর দশকে দেশটি অর্থনীতি বিরাষ্ট্রীয়করণে মনোযোগ দেয়। কিন্তু অর্থনৈতিক মন্দা, মুদ্রাস্ফীতি ও বেকারত্ব সমস্যা ভয়াবহ রূপ লাভ করে। ২১শ শতকে এসে লিথুয়ানিয়া ন্যাটো ও ইউরোপীয় ইউনিয়নে যোগদান করেছে।
ধ্যান
ধ্যান হল পেশি ও স্নায়ুর শিথিলায়নের মাধ্যমে আত্মনিমগ্ন হওয়া এবং অস্থির মনকে স্থির করা ও মনোযোগ একাগ্র করার প্রক্রিয়া। ধ্যান হলো মনের ব্যায়াম; নীরবে বসে সুনির্দিষ্ট অনুশীলন—বাড়ায় মনোযোগ, সচেতনতা ও সৃজনশীলতা। মনের স্বেচ্ছানিয়ন্ত্রণের মাধ্যমে ইতিবাচক দৃষ্টিভঙ্গি সৃষ্টি করে। প্রশান্তি ও সুখানুভূতি বাড়ানোর পাশাপাশি ঘটায় অন্তর জাগরণ। ধর্মীয় শাস্ত্রে ধ্যান বলতে গভীর চিন্তা , মনকে মুক্ত করে কোনো ঐশী বা কল্পিত শক্তিতে সমর্পিত হওয়া প্রভৃতি বলে উল্লিখিত হয়েছে ।
সুনির্দিষ্টভাবে কবে ধ্যানের উৎপত্তি হয়েছিল তা অজানা থাকলেও প্রত্নতত্ত্ববিদ ও গবেষকগণ একমত যে তা প্রায় ৫০০০ বছর আগে উৎপত্তি লাভ করেছিল।ধ্যানচর্চার  সবচেয়ে প্রাচীন দলিল পাওয়া যায় প্রায় ১৫০০ খ্রিষ্টপূর্বাব্দের বেদে। টাও ও বুদ্ধের ধ্যান পদ্ধতির বিকাশ ঘটে খ্রিষ্টপূর্ব ৬০০-৫০০ সালে।  খ্রিষ্টপূর্ব ৪০০-১০০ সালে পতঞ্জলির যোগ সূত্র প্রণীত হয় যেখানে অষ্টাঙ্গা ধ্যানের বর্ণনা পাওয়া যায়। খ্রিষ্টপূর্ব ৪০০ – খ্রিষ্টাব্দ ২০০ সালে ভগবদ গীতা লিখিত হয় যেখানে যোগ, ধ্যান এবং আধ্যাত্মিক জীবন যাপনের পদ্ধতি নিয়ে বর্ণনা রয়েছে। ৬৫৩ খ্রিষ্টাব্দে জাপানে প্রথম ধ্যান হল খোলা হয়। অষ্টাদশ শতকে ধ্যানের প্রাচীন শিক্ষার অনুবাদ পাশ্চাত্যে পৌঁছায়। বিংশ শতকে ধ্যানের বিভিন্ন মেথড উদ্ভাবিত হয়।
নিয়ম পদ্ধতির ভিন্নতা অনুসারে ধ্যানে প্রকারভেদ বিদ্যমান।উল্লেখযোগ্য কিছু প্রকার হলঃ
গ্লুটামিক অ্যাসিড
গ্লুটামিক অ্যাসিড (Glutamic Acid সংক্ষিপ্ত রূপ Glu or E) আলফা কার্বক্সিল গ্রুপের অতিরিক্ত দ্বিতীয় কার্বক্সিল গ্রুপযুক্ত অম্লধর্মী অ্যামিনো অ্যাসিড। এই যৌগ একটি নিউরোট্রান্সমিটার হিসাবেও কাজ করে থাকে। গ্লুটামিক অ্যাসিডের জন্য মানুষের স্বাদকোরকে উমামি (জাপানী ভাষায় সুস্বাদু) নামে আলাদা রিসেপ্টর আছে যা একপ্রকার গ্লুটামেট নিউরোট্রান্সমিটার রিসেপ্টর থেকে বিবর্তিত হয়েছে।
অ্যাস্পার্টিক অ্যাসিড
অ্যাস্পার্টিক অ্যাসিড (Aspartic acid; সংক্ষিপ্ত রূপ D-AA, Asp, or D) আলফা কার্বক্সিল গ্রুপের অতিরিক্ত দ্বিতীয় কার্বক্সিল গ্রুপযুক্ত অম্লধর্মী অ্যামিনো অ্যাসিড ।
নিউরোট্রান্সমিটার হিসাবেও ব্যবহৃত।
লাইসিন
লাইসিন (Lysine, সংক্ষিপ্ত রূপ Lys or K) আলফা অ্যামিনো গ্রুপের অতিরিক্ত দ্বিতীয় অ্যামিনো গ্রুপযুক্ত ক্ষারধর্মী অ্যামিনো অ্যাসিড।
ট্রিপ্টোফ্যান
ট্রিপ্টোফ্যান (English:Tryptophan) প্রোটিন গঠনকারী অ্যামিনো অ্যাসিডদের মধ্যে বৃহত্তম। ইন্ডোল গ্রুপযুক্ত এই অ্যামিনো অ্যাসিডটি ২২টি আদর্শ অ্যামিনো অ্যাসিডদের একটি ও মানুষের জন্য অত্যাবশ্যকীয় অ্যামিনো অ্যাসিডগুলির অন্যতম।
প্রোটিন ছাড়াও এটি থেকে নিয়াসিন (একটি ভিটামিন), সেরোটোনিন (একটি নিউরোট্রান্সমিটার) ও মেলাটোনিন (দেহের দিন-রাত্রি চক্রের নিয়ন্ত্রক হরমোন) তৈরি হয়।
ইহা অধিকাংশ প্রোটিন সমৃদ্ধ খাবারের নিয়মিত উপাদান। তবে চকলেট, জই, শুকনো খেজুর, দুধ, দই, পনির, মাংস, দিম ,মাছ, মুরগী, সূর্যমুখী বীজ, কলা ও বাদামে উল্লেখযোগ্য পরিমাণে পাওয়া যায়।
ট্রিপ্টোফ্যান নিদ্রাহীনতা, অবসাদগ্রস্ততা, স্নায়ুবিক উত্তেজনা নিরসনে কাজ করে। এটি মস্তিষ্কে সেরোটোনিনের স্বাভাবিক মাত্রা বজায় রাখে।
প্রোলিন
প্রলিন প্রোটিন গঠনকারী ২০ টি অ্যামিনো অ্যাসিডগুলোর মধ্যে একমাত্র ব্যতিক্রম যার অ্যামিনো গ্রুপ নেই, বদলে আছে ইমিনো গ্রুপ, অর্থাৎ এটি একটি সেকেন্ডারি অ্যামিন। ডিএনএ তে প্রলিন এর "কোডন" গুলো হল CCU, CCC, CCA এবং CCG। আমাদের দেহ সংশ্লেষণ প্রক্রিয়ায় নিজেই এই অ্যাসিডটি তৈরি করতে পারে; অর্থাৎ, এই ইমিনো অ্যাসিড তৈরির জন্য যে সকল মৌলিক উপাদান প্রয়োজন তা আমাদের দেহের ভেতরে থাকলেই আমাদের দেহ এটি তৈরি করতে পারবে। সুতরাং, এটি খাদ্যের সাথে গ্রহণ করা অত্যাবশ্যক নয়।
এই অ্যামিনো অ্যাসিডটির আরো অনেক ব্যতিক্রমী ভূমিকা আছে, যেমন পেপটাইড বন্ডের সিস অবস্থা ট্রান্স অবস্থার মতই স্থায়ী এবং এটি পেপটাইডশৃঙ্খলে অনমনীয় বাঁক যোগ করে।
শবে বরাত
শবে বরাত () বা মধ্য-শা'বান () হচ্ছে হিজরী শা'বান মাসের ১৪ ও ১৫ তারিখের মধ্যে পালিত একটি পূণ্যময় রাত। এই রাতকে লাইলাতুল বরাত বলা হয়। বিশ্বের বিভিন্ন স্থানের অনেক মুসলমান ইবাদাতের মাধ্যমে এই রাত পালন করেন। তবে মুসলিমদের কোনো কোনো দল এই রাতে বিশেষ কোনো ইবাদাতের নির্দেশ নেই বলে মনে করেন।
এই বিশেষ রাতের ব্যাপারে কুরআনে সরাসরি কোনো উল্লেখ পাওয়া যায় না। অবশ্য কেউ কেউ সূরা আদ-দুখান এর ৩ নং আয়াতে উল্লেখিত বরকতময় রাতকে শবে বরাত হিসেবে ব্যাখ্যা করেন। অন্যরা বরকতময় রাত দ্বারা শবে কদরকে বুঝানো হয়েছে বলে উল্লেখ করেন।
সিহাহ সিত্তাহ বা বিশুদ্ধ ছয়টি হাদিসগ্রন্থের কোনো কোনো হাদিসে এই রাতের বিশেষত্ব নির্দেশক হাদিস বর্ণিত হয়েছে। এছাড়াও অন্যান্য হাদিস গ্রন্থেও এই রাতের বিশেষত্বের উল্লেখ পাওয়া যায়। হাদিসগুলোর সনদ বিভিন্ন মানের এবং এবিষয়ে মতভেদ বিদ্যমান। হাদিস শাস্ত্রে 'শবে বরাত' বলতে যে পরিভাষাটি ব্যবহার করা হয়েছে, তা হলো "লাইলাতুন নিসফি মিন শা'বান" তথা "শা'বান মাসের মধ্য রজনী"। একটি হাদীসে বলা হয়েছে,
আরেকটি হাদিসে বলা হয়েছে,
ইরানে শবে বরাত শিয়া মাজহাবের দ্বাদশ ইমাম হজরত ইমাম মাহদির জন্মদিন হিসেবে পালিত হয়। এই রাতে ইরানের সর্বত্র আলোক সাজসজ্জা করা হয়, দোয়া-মাহফিলের আয়োজন করা হয়। অন্যদিকে একদুটি দল বাদে সুন্নি দলগুলো গুনাহ মাফের রাত হিসেবে শবে বরাত পালন করেন।
জান্নাতুল বাকি
জান্নাতুল বাকি (, "The Baqi Cemetery") সৌদি আরবের মদিনায় অবস্থিত একটি কবরস্থান। এটি মসজিদে নববীর দক্ষিণ পূর্ব দিকে অবস্থিত। পূর্বে এখানে কবরের উপর স্থাপনা ছিল। পরবর্তীতে সৌদি আরব সরকার তা ধ্বংস করে দেয়।
এই কবরস্থানটি ঐতিহাসিকভাবে গুরুত্বপূর্ণ। এখানে মুহাম্মদ (সা) এর অনেক আত্মীয় ও সাহাবিকে দাফন করা হয়েছে। মুহাম্মদ (সা) এই কবরস্থানে বেশ কয়েকবার এসেছেন। জান্নাতুল বাকির পেছনে একসময় একটি ইহুদি কবরস্থান ছিল। পরবর্তীতে উমাইয়া আমলে তা জান্নাতুল বাকির অংশে পরিণত করা হয়।
মুহাম্মদ (সা) হিজরত করে মদিনা আসার সময় জান্নাতুল বাকির স্থান সবুজ বৃক্ষ আচ্ছাদিত ছিল।
মসজিদে নববী নির্মাণের সময় তিনি মসজিদের স্থানটি দুজন এতিম শিশুর কাছ থেকে কিনে নেন। তার এক সাহাবি আসাদ বিন জারারার মৃত্যুর পর মুহাম্মদ (সা) কবরস্থানের জায়গা নির্ধারণ করেন। আসাদ বিন জারার ছিলেন এখানে দাফন হওয়া প্রথম আনসার ব্যক্তি। উসমান বিন মাজুন এখানে দাফন হওয়া প্রথম মুহাজির ব্যক্তি।
তৃতীয় খলিফা উসমান ইবনে আফফানের মৃত্যুর পর তাকে এখানে দাফন করা হয়। তখন তার কবরটি পার্শ্ববর্তী ইহুদি কবরস্থানের মধ্যে পড়ে। খলিফা প্রথম মুয়াবিয়া তার সম্মানে এই স্থানকে জান্নাতুল বাকির অংশ করে নেন। উমাইয়া খিলাফতের সময় তার কবরের উপর প্রথম গম্বুজ নির্মিত হয়। অন্যান্য সময়েও এখানকার বিভিন্ন কবরের উপর গম্বুজ ও স্থাপনা নির্মিত হয়েছে।
১৯২৬ সালে আবদুল আজিজ ইবনে সৌদের শাসনামলে জান্নাতুল বাকির মাজারগুলো ধ্বংস করা হয়। একই বছর মক্কার জান্নাতুল মুয়াল্লা কবরস্থানের মাজারগুলোও ধ্বংস করা হয়। জান্নাতুল মুয়াল্লায় মুহাম্মদ (সা) এর প্রথম স্ত্রী খাদিজাসহ আরো অন্যান্য আত্মীয়ের কবর রয়েছে। এসময় বহির্বিশ্বের মুসলিম সম্প্রদায় প্রতিবাদ জানালেও এসব স্থাপনা ধ্বংস করে ফেলা হয়।
নপিক্স
নপিক্স ()একটি লিনাক্স ভিত্তিক ডিস্ট্রিবিউশান। এটি কোনরকম ইন্সটলেশান প্রক্রিয়া ছাড়াই একটি পূর্ণাঙ্গ অপারেটিং ব্যবস্থা হিসেবে কাজ করতে পারে। এক্ষেত্রে এদের কে সিডি থেকে বুট করতে হয়। এছাড়া হার্ড ডিস্কে ইন্সটল করে ব্যবহার করার বিকল্পও আছে। মূলত জার্মান প্রোগ্রামারদের প্রচেস্টার ফসল এই নপিক্স।
ইকুয়েডর
ইকুয়েডর (স্পেনীয় ভাষায় Ecuador "একুয়াদ়োর্‌") দক্ষিণ আমেরিকার উত্তর-পশ্চিম অংশের একটি রাষ্ট্র। এর রাজধানীর নাম কিতো। এর সরকারি নাম ইকুয়েডর প্রজাতন্ত্র (República del Ecuador "রেপুব্লিকা দেল্‌ একুয়াদ়োর্‌")।
দেশটি প্রশান্ত মহাসাগরে উপকূলে অবস্থিত। মূল ভূখণ্ড থেকে প্রায় ৯৬৫ কিমি পশ্চিমে প্রশান্ত মহাসাগরে অবস্থিত গালাপাগোস দ্বীপপুঞ্জ (Colón Archipelago) ইকুয়েডরের সীমানাভুক্ত। ইকুয়েডর বিষুবরেখার উপরে অবস্থিত। ইকুয়েডর (Ecuador "একুয়াদর") একটি স্পেনীয় শব্দ যার অর্থ "বিষুবরেখা"। সমুদ্র সমতল থেকে অনেক উঁচুতে আন্দেস পর্বতমালায় অবস্থিত কিতো দেশটির রাজধানী। প্রশান্ত মহাসাগরের উপকূলে অবস্থিত বন্দর শহর গুয়াইয়াকিল দেশের বৃহত্তম শহর।
ইকুয়েডরে বহু জাতির লোকের বাস। এখানে ইউরোপীয়, আদিবাসী আমেরিকান এবং আফ্রিকান বংশোদ্ভূত লোকেরা বাস করে। সংখ্যাগরিষ্ঠ জনগণ মেস্তিজো, অর্থাৎ ইউরোপীয় ও আদিবাসী আমেরিকানদের মিশ্র জাতির লোক। বেশির ভাগ আদিবাসী আমেরিকান দেশের উচ্চভূমি অঞ্চলে দরিদ্র অবস্থায় বসবাস করেন। ইউরোপীয় বংশোদ্ভূত লোকদের একটি ক্ষুদ্র অভিজাত শ্রেণী বেশির ভাগ ভূমি ও সম্পদ নিয়ন্ত্রণ করে।
ইকুয়েডর ১৮২২ সাল পর্যন্ত একটি স্পেনীয় উপনিবেশ ছিল। ঐ বছর স্বাধীনতাকামী শক্তি স্পেনের বিরুদ্ধে চূড়ান্ত বিজয় অর্জন করে। তখন থেকে সামরিক স্বৈরশাসক ও বেসামরিক সরকার দেশটি শাসন করে আসছে। ইকুয়েডরের বেশির ভাগ রাজনৈতিক দ্বন্দ্ব্ব্ব ও বিরোধ মূলত সম্পদ নিয়ন্ত্রণকারী ধনী শ্রেণীর মাঝেই সীমাবদ্ধ।
১৯৭০-এর দশক পর্যন্ত ইকুয়েডর একটি কৃষিপ্রধান দেশ ছিল। এরপর পেট্রোলিয়াম উৎপাদন দেশটির আয় বৃদ্ধি করে। পেট্রোলিয়াম শিল্প থেকে প্রাপ্ত আয় দেশটিকে প্রায় এক দশক ধরে সমৃদ্ধ রেখেছিল। কিন্তু এই আয়ের পরিমাণ কমে গেলে ১৯৯০-এর দশকে অর্থনৈতিক সংকটের সৃষ্টি হয়, মুদ্রার অবমূল্যায়ন ঘটে এবং দেশের বৈদেশিক ঋণের বোঝা বাড়তে থাকে। যদিও সরকার অনেকবার অর্থনৈতিক সংস্কারের চেষ্টা চালিয়েছে, দেশটির অর্থনীতি এখনও দুর্বল ও অস্থিতিশীল।
উরুগুয়ে
উরুগুয়ে (স্পেনীয় ভাষায় Uruguay "উরুগুয়াই") দক্ষিণ আমেরিকা মহাদেশের দক্ষিণ-পূর্ব উপকূলে ব্রাজিল ও আর্জেন্টিনার মধ্যে অবস্থিত একটি দেশ। এটি দক্ষিণ আমেরিকার দ্বিতীয় ক্ষুদ্রতম দেশ (সুরিনাম ক্ষুদ্রতম)। দেশটির সরকারি নাম পূর্ব উরুগুয়ে প্রজাতন্ত্র (República Oriental del Uruguay "রেপুব্লিকা ওরিয়েন্তাল্‌ দেল্‌ উরুয়াই" [re'puβ̞lika oɾjen'tal del uɾu'ɰwaj]। উপকূলীয় শহর মোন্তেবিদেও উরুগুয়ের রাজধানী ও প্রধান অর্থনৈতিক কেন্দ্র।
১৯শ শতকের শুরু পর্যন্ত উরুগুয়ে দক্ষিণ আমেরিকায় স্পেনীয় সাম্রাজ্যের একটি অংশ ছিল। এরপর কিছুকাল এটি পর্তুগিজদের অধীনে ছিল। ১৮২৮ সালে দেশটি স্বাধীনতা লাভ করে। উরুগুয়ের সংস্কৃতিতে স্পেনীয় ঔপনিবেশিক ঐতিহ্যের বড় প্রভাব পড়েছে। এখানকার সরকারি ভাষা স্পেনীয় ভাষা।
উরুগুয়েতে নগরায়নের হার উচ্চ। প্রায় ৯০% জনগণ শহরে বাস করেন। ৪০%-এরও বেশি লোক রাজধানী মোন্তেবিদেওতে বাস করেন। উরুগুয়ের বেশির ভাগ লোক ইউরোপীয় বংশোদ্ভূত।
পর্যটন শিল্প উরুগুয়ের অর্থনীতিতে গুরুত্বপূর্ণ অবদান রাখে। দেশটির ছবির মতো সুন্দর সমুদ্রসৈকতগুলি সারা বিশ্বের পর্যটকেরা বেড়াতে আসেন। কৃষিকাজ ও গবাদি পশু পালন গুরুত্বপূর্ণ অর্থনৈতিক কর্মকাণ্ড।
স্প্যানিশ উপনিবেশের প্রভাব থাকায় অন্নান্য পশ্চিম ল্যাটিন আমেরিকান দেশগুলোর মতো এখানে পেসো মুদ্রার প্রচলন রয়েছে। গড়ে ১ পেসো = ২ রুপি বা ৩ টাকা।
৫৬ - ৫৮ বিলিয়ন ডলার মূল্যের স্থুল আভ্যন্তরীণ উৎপাদন-এর ভিত্তিতে দেশটি ৭৫তম স্থানে রয়েছে। যা ক্রোয়েশিয়া-র থেকে বেশি। .
এখানথেকে মূলত খাদ্যদ্রব্য , খাদ্যশস্য ব্রাজিল , চীন , আর্জেন্টিনা ও জার্মানিতে রপ্তানি হয়। তেল ও ইলেক্ট্রনিক সামগ্রী আমদানি হয় চীন , আর্জেন্টিনা , ব্রাজিল , যুক্তরাষ্ট্র ও প্যারাগুয়ে থেকে।
এখানে ফুটবল খুব জনপ্রিয়। প্রথম বিশ্বকাপ জেতে এই দেশ। জাতীয় দলে খেলা দিয়াগো ফোরলান ও এমিলিয়ানো আলফারো ভারতীয় উপমহাদেশে খেলে গেছেন।
ড্যাম স্মল লিনাক্স
ড্যাম স্মল লিনাক্স বা ডিএসএল () হল এক্স-৮৬ পরিবারের ব্যক্তিগত কম্পিউটারের অপারেটিং সিস্টেম। এই অপারেটিং সিস্টেমটি জিএনইউ জিপিএল লাইসেন্সের আওতাধীন একটি উন্মুক্ত সোর্স সফটওয়্যার এবং বিনামূল্যেই পাওয়া যায়। এই অপারেটিং সিস্টেমটি দূর্বল এবং অনেক পুরো কম্পিউটারে চালানোর জন্য নকশা করা হয়েছিল। ডিএসএল মোটে ৫০ মেগাবাইট এবং এটি লাইভ সিডি/ডিভিডি বা পেনড্রাইভ থেকে বুট করা যায়।
ড্যাম স্মল লিনাক্স প্রথম তৈরী করেছিলেন জন এন্ড্রুস তিনিই এটি প্রথম দিকে রক্ষণাবেক্ষণ করেন। পরবর্তী পাঁচ বছর ডিএসএল রবার্ট সিংলেডকারকে যুক্ত করেন যিনি মাইডিএসএলে কন্ট্রোল প্যানেল এবং অন্যান্য ফিচার যোগ করেন। প্রধান ডেভলাপারদের সাথে মতপার্থক্যের কারণে তিনি এই প্রকল্প থেকে সরে আসেন এবং ২০০৮ সালের মার্চে "টাইনি কোর লিনাক্স" নামে আরেকটি ডিস্ট্রোর সৃষ্টি করেন।
বাংলাদেশের প্রশাসনিক অঞ্চল
বাংলাদেশের প্রশাসনিক অঞ্চল সমূহকে নিম্নের কয়েকটি ধাপে ভাগ করা যায়ঃ
কোত দিভোয়ারের ভূগোল
কোত দিভোয়ার মূলত একটি বড় মালভূমি যা সমুদ্রতল ধীরে ধীরে উত্তরে প্রায় ৫০০ মিটার উচ্চতায় পৌঁছেছে। দক্ষিণ-পশ্চিমে রয়েছে আর্দ্র, ঘন ক্রান্তীয় অরণ্য। উত্তরে সুদানীয় সাভান্না তৃণভূমির অংশবিশেষ। গিনি ও লাইবেরিয়ার সাথে সীমান্তে অবস্থিত নিম্বা (১৭৫২ মি) দেশটির সর্বোচ্চ পর্বত।
আলজেরিয়ার ভূগোল
আলজেরিয়া আফ্রিকার ২য় বৃহত্তম রাষ্ট্র হলেও এর চার-পঞ্চমাংশ এলাকা সাহারা মরুভূমিতে পড়েছে। উত্তরে ভূমধ্যসাগর ঘেঁষে রয়েছে প্রায় ১ হাজার কিলোমিটার দীর্ঘ উপকূল। উত্তরের উপকূলীয় এলাকাতে মৃদু ভূমধ্যসাগরীয় জলবায়ু বিরাজমান। সাহারান অ্যাটলাস পর্বতমালা সবুজ উপকূলীয় অঞ্চলকে দক্ষিণের সাহারা মরুভূমি থেকে পৃথক করেছে।
আফ্রিকার ভূগোল
আফ্রিকার উত্তরভাগে বিশ্বের বৃহত্তম মরুভূমি সাহারা অবস্থিত। আফ্রিকার বিষুবীয় অঞ্চলে রয়েছে ঘন ক্রান্তীয় অতীবৃষ্টি অরণ্য। এর দক্ষিণে রয়েছে ঘাসে আবৃত সমতল উচ্চভূমি যা উপকূলীয় সমভূমিতে মিলে গেছে। আফ্রিকার প্রধান প্রধান পর্বতমালার মধ্যে আছে উত্তর উপকূলের অ্যাটলাস পর্বতমালা এবং উগান্ডা-জায়ার সীমান্তের রুওয়েনজরি পর্বতমালা।
তানজানিয়াতে আফ্রিকার সর্বোচ্চ পর্বত কিলিমানজারো অবস্থিত। এটি একটি সুপ্ত আগ্নেয়গিরি। আফ্রিকার পূর্বভাগে গ্রেট রিফট উপত্যকা অঞ্চলে অনেকগুলি বিশালাকায় হ্রদ আছে। আফ্রিকাতে বিশ্বের সবচেয়ে দীর্ঘ কিছু নদী অবস্থিত। এদের মধ্যে আছে নীল নদ, নাইজার নদী, জায়ার নদী এবং জাম্বেজি নদী।
ইরিত্রিয়ার ভূগোল
ইরিত্রিয়ার বেশির ভাগ এলাকা উত্তর-দক্ষিণে বিস্তৃত ইথিওপীয় উচ্চভূমি নিয়ে গঠিত। পূর্বে লোহিত সাগরের উপকূলে মরুময় সমভূমি বিদ্যমান। দেশের উত্তর-পশ্চিম অংশে পাহাড়ী এলাকা এবং দক্ষিণ-পশ্চিম অংশে ঢেউ খেলানো সমভূমি দেখা যায়।
লোহিত সাগরের উপকূলের মরু এলাকার জলবায়ু শুষ্ক এবং উত্তপ্ত। মধ্যভাগের উচ্চভূমিতে জলবায়ু অপেক্ষাকৃত শীতল এবং আর্দ্র; এখানে বছরে ৬১০ মিমি পর্যন্ত বৃষ্টিপাত হতে পারে। পশ্চিমের পাহাড়ি এলাকা ও নিম্নভূমির জলবায়ু অর্ধ-ঊষর। উপকূলের মরুভূমি বাদে দেশের সর্বত্র জুন-সেপ্টেম্বর সময়কালে সবচেয়ে বেশি বৃষ্টিপাত হয়।
অ্যাঙ্গোলার ভূগোল
অ্যাঙ্গোলা রাষ্ট্রটিকে চারটি প্রধান ভৌগোলিক অঞ্চলে ভাগ করা যায়:
আফগানিস্তানের অর্থনীতি
আফগানিস্তানের অর্থনীতি অত্যন্ত দরিদ্র এবং বিদেশী সাহায্যের উপর নির্ভরশীল।
টালাহাসি, ফ্লোরিডা
টালাহাসি (ইংরেজি: Tallahassee "ট্যালাহ্যাসী") মার্কিন যুক্তরাষ্ট্রের ফ্লোরিডা অঙ্গরাজ্যের রাজধানী শহর।
ইসলামি বর্ষপঞ্জি
ইসলামি বর্ষপঞ্জি বা মুসলিম বর্ষপঞ্জি ( "at-taqwīm al-hijrī"; হিজরী বর্ষপঞ্জি হিসাবেও পরিচিত) একটি চন্দ্রনির্ভর বর্ষপঞ্জি। বিভিন্ন মুসলিম দেশ এই বর্ষপঞ্জি অনুসরণ করে, আর পৃথিবীব্যাপী মুসলমানগণ অনুসরণ করেন ইসলামের পবিত্র দিনসমূহ উদযাপনের জন্য।
ইসলাম ধর্মের শেষ বাণীবাহক মুহাম্মদ(সাঃ) মক্কার ক্বুরায়েশদের দ্বারা নির্যাতিত হয়ে মক্কা থেকে মদীনা চলে যান। তাঁর এই জন্মভূমি ত্যাগ করার ঘটনাকে ইসলামে 'হিজরত' আখ্যা দেয়া হয়। রাসুল মুহাম্মদ (সা:)-এর মক্কা থেকে মদিনায় হিজরতের ঘটনাকে চিরস্মরণীয় করে রাখার উদ্দেশ্যেই হিজরী সাল গণনার সূচনা। ইসলামের দ্বিতীয় খলিফা হযরত ওমর (রা:)-এর শাসনামলে ১৭ই হিজরী অর্থাৎ রাসুল মুহাম্মদ (সা:)-এর মৃত্যুর সাত বছর পর চন্দ্র মাসের হিসাবে এই পঞ্জিকা প্রবর্তন করা হয়। হিজরতের এই ঐতিহাসিক তাৎপর্যের ফলেই হযরত ওমর রা. এর শাসনামলে যখন মুসলমানদের জন্য পৃথক ও স্বতন্ত্র পঞ্জিকা প্রণয়নের কথা উঠে আসে তখন তাঁরা সর্বসম্মতভবে হিজরত থেকেই এই পঞ্জিকার গণনা শুরু করেন। যার ফলে চন্দ্রমাসের এই পঞ্জিকাকে বলা হয় ‘হিজরী সন’।
প্রতিদিন সূর্যাস্তের মাধ্যমে দিন গণনার শুরু হয়। তবে মাস গণনার ক্ষেত্রে নির্দিষ্ট ভূখন্ডে খালি চোখে অথবা খালি চোখানুগ যন্ত্রপাতির (যেমন: দূরবীন, সাধারণ দূরবীক্ষণ যন্ত্র) সহায়তায় চাঁদ দেখার উপর নির্ভর করে। মাসগুলো চাঁদ দেখার উপর নির্ভর করে ২৯ অথবা ৩০ দিনের হয়। যেমাসে ২৯ দিন শেষ হলে নতুন মাসের চাঁদ দেখা যায় না, সে মাসে ৩০ দিন পূর্ণ করে মাস শেষ করা হয়।
ইসলামি বর্ষপঞ্জির মাসসমূহ নিম্নরূপ:
মুহররম
মুহররম () হলো ইসলামি বর্ষপঞ্জির প্রথম মাস। চারটি পবিত্রতম মাসের মধ্যে এটি একটি। মুহররম শব্দটি আরবী যার অর্থ পবিত্র, সম্মানিত। প্রাচীনকাল থেকে মুহররম মাস পবিত্র হিসাবে গন্য। মহররমের ১০ তারিখ বিশেষ মর্যাদাসম্পন্ন দিন, যাকে আশুরা বলা হয়ে থাকে। মহররম মাসের পরবর্তি মাসের নাম সফর।
কুরআনে সূরা তওবার ৩৬ নং আয়াতে বর্ণিত যে চারটি মাসে যুদ্ধ-বিগ্রহ নিষিদ্ধ করা হয়েছে তার মধ্যে মহররম অন্যতম। ইসলামের নবী মুহাম্মদ এ মাসকে অত্যন্ত গুরুত্বপূর্ণ বলে বর্ণনা করেছেন। তিনি বলেছেন, ‘রমজানের পরে সর্বোত্তম সাওম হলো মহররম মাসের সাওম এবং ফরজ সালাতের পর সর্বোত্তম সালাত হল তাহাজ্জুদের সালাত’।
ইসলামি বর্ষপঞ্জি একটি চন্দ্র পঞ্জিকা এবং এই বর্ষপঞ্জির মাসগুলো শুরু হয় যখন নতুন চাঁদের ক্রিসেন্ট দৃশ্যমান হয়। যেহেতু ইসলামি চন্দ্রভিত্তিক বর্ষপঞ্জিটির বছর পূর্ণ হয় সৌর পঞ্জিকা অপেক্ষা ১১ হতে ১২ দিন পূর্বেই, ফলে প্রতি বছর মুহররম মাসের শুরুর দিনটি প্রচলিত সৌরভিত্তিক গ্রেগরিয়ান বর্ষপঞ্জির সাথে একই দিনে মেলে না। সৌদি আরবে প্রচলিত “উম্ম আল-কুরা বর্ষপঞ্জি” অনুসারে, আনুমানিকভাবে, মুহররম মাসটি শুরু এবং স্থায়ীত্ব হবে নিম্নরূপঃ
অনুমিত হিসাব অনুসারে, পরবর্তী “মুহররম” মাস আরম্ভ হবে ৩১ আগস্ট ২০১৯ তারিখে এবং সমাপ্ত হবে ২৯ সেপ্টেম্বর ২০১৯ তারিখে।
মুহররম মাসের দশম দিন ইসলামে বিশেষ মর্যাদাসম্পন্ন একটি দিন। প্রচলিত আছে যে, এই দিনে বেশকিছু গুরুত্বপূর্ণ ঘটনা ঘটেছিল। ঘটনাগুলোর মধ্যে উল্লেখযোগ্য হলো:
তবে কারো কারো মতে, নবী মূসা ও ফিরাউনের ঘটনা এবং ইমাম হুসাইনের ঘটনা ছাড়া অন্যগুলো এই দিনে ঘটেছিল বলে বিশ্বস্ত সূত্রে জানা যায়নি।
সফর
সফর () হলো ইসলামি বর্ষপঞ্জির দ্বিতীয় মাস। মুসলিম মতে, "এই মাসে প্রথম মানব ও নবী আদম-কে বেহেশ্ত হতে বহিস্কার করা হয়।"
ইসলামি বর্ষপঞ্জি একটি চন্দ্র পঞ্জিকা এবং এই বর্ষপঞ্জির মাসগুলো শুরু হয় যখন নতুন চাঁদের ক্রিসেন্ট দৃশ্যমান হয়। যেহেতু ইসলামি চন্দ্রভিত্তিক বর্ষপঞ্জিটির বছর পূর্ণ হয় সৌর পঞ্জিকা অপেক্ষা ১১ হতে ১২ দিন পূর্বেই, ফলে প্রতি বছর সফর মাসের শুরুর দিনটি প্রচলিত সৌরভিত্তিক গ্রেগরিয়ান বর্ষপঞ্জির সাথে একই দিনে মেলে না। সৌদি আরবে প্রচলিত “উম্ম আল-কুরা বর্ষপঞ্জি” অনুসারে, আনুমানিকভাবে, সফর মাসটি শুরু এবং স্থায়ীত্ব হবে নিম্নরূপঃ
রবিউল আউয়াল
রবিউল আউয়াল () হলো ইসলামি বর্ষপঞ্জির তৃতীয় মাস। এই মাসে সংখ্যাগরিষ্ঠ মুসলমান ইসলামের শেষনবী মোহাম্মদের জন্মদিন পালন করে। যদিও সঠিক তারিখটি অজ্ঞাত, তবুও সুন্নিদের মতানুসারে নবী মুহাম্মদ-এর সঠিক জন্মদিবসটি হলো এই মাসের ১২ তারিখ; অপরদিকে শিয়াদের মতানুসারে এটি হলো ১৭ তারিখ। 'রবিউল আউয়াল' অর্থ “শুরু (মাস)”, বা, “বসন্তের প্রারম্ভ”; এই মাসটির নাম 'রবিউল আউয়াল' হওয়ার কারণ হচ্ছে, প্রাক-ইসলামী আরব পঞ্জিকা অনুসারে এটি ছিলো প্রথম মাস। ইসলাম ধর্মীয় মতানুসারে, এটি একটি শুভ মাস।
আরবি ভাষায় "রবি" অর্থ "বসন্ত" এবং আল-আউয়াল অর্থ "প্রথম"; কাজেই "রবিউল আউয়াল" দ্বারা বুঝানো হয় "প্রথম বসন্ত"। যদিও চন্দ্র বর্ষপঞ্জি হওয়ায় এই মাসটির সময়কাল প্রতিনিয়তই পরিবর্তিত হয়, কাজেই এটি দ্বারা এখন আর মূল ভাবটি দৃশ্যমান হয় না।
ইসলামি বর্ষপঞ্জি একটি চন্দ্র পঞ্জিকা এবং এই বর্ষপঞ্জির মাসগুলো শুরু হয় যখন নতুন চাঁদের ক্রিসেন্ট দৃশ্যমান হয়। যেহেতু ইসলামি চন্দ্রভিত্তিক বর্ষপঞ্জিটির বছর পূর্ণ হয় সৌর পঞ্জিকা অপেক্ষা ১১ হতে ১২ দিন পূর্বেই, ফলে প্রতি বছর রবিউল আউয়াল মাসের শুরুর দিনটি প্রচলিত সৌরভিত্তিক গ্রেগরিয়ান বর্ষপঞ্জির সাথে একই দিনে মেলে না। সৌদি আরবে প্রচলিত “উম্ম আল-কুরা বর্ষপঞ্জি” অনুসারে, আনুমানিকভাবে, রবিউল আউয়াল মাসটি শুরু এবং স্থায়ীত্ব হবে নিম্নরূপঃ
রবিউস সানি
রবিউস সানি (; ) হলো ইসলামি বর্ষপঞ্জির চতুর্থ মাস। এই মাসটি রবিউল আখির (; ) নামেও পরিচিত।
জমাদিউল আউয়াল
জমাদিউল আউয়াল (, , ) বা ১ম জুমাদা আরবীয় বর্ষপঞ্জীর ৫ম মাস। এই মাসটি ২৯ বা ৩০ দিনে অতিবাহিত হয়।
জমাদিউস সানি
জমাদিউস সানি ইসলামি বর্ষপঞ্জির ৬ষ্ঠ মাস। একে জমাদিউল আখির ও বলা হয়।
টাওয়ার অব লন্ডন
টাওয়ার অফ লন্ডন মূলত বেশ কয়েকটি টাওয়ারের সমন্বয়ে গঠিত মধ্য লন্ডনের একটি অন্যতম ঐতিহাসিক এবং দর্শনীয় স্থান। মূল লন্ডন শহরের সামান্য বাইরে টেম্‌স্‌ নদীর তীরে এই টাওয়ার অফ লন্ডন অবস্থিত।
রজব
রজব () ইসলামি বর্ষপঞ্জির ৭ম মাস। রজব শব্দের অর্থ "সম্মান করা"। ইসলামে চারটি পবিত্র মাসের একটি হিসাবে একে গণ্য করা হয়, যে মাসে যুদ্ধ করা নিষিদ্ধ। প্রাক ইসলামি আরবদের মাঝেও এই চার মাস সময় যুদ্ধবিগ্রহ ধর্মহীন বলে বিবেচিত হত।
শিয়ারা বিশ্বাস করে রজব মাসেই আলী ইবন আবী তালিব, শিয়া ইসলামের প্রথম ইমাম এবং সুন্নি ইসলামের চতুর্থ খলিফা, কাবা শরীফের ভিতরে জন্মগ্রহণ করেন, মুসলিমদের জন্য উপাসনার সবচেয়ে পবিত্র স্থান।
মুহাম্মদ রজবের চাঁদ দেখা গেলে, তিনি নিম্নোক্ত ভাষায় আল্লাহর কাছে প্রার্থনা করতেন:
""
"হে আল্লাহ, রজব এবং শাবান মাস আমাদের জন্য বরকতময় করুন, এবং আমাদের রমজান মাসে পৌঁছে দিন। (ব্যাখ্যাঃ রমজানের পর্যন্ত আমাদের জীবন দীর্ঘায়িত করুন, যাতে আমরা তার ফযীলত ও নেয়ামত থেকে লাভবান হতে পারি)।"
শা'বান
শা'বান () ইসলামি বর্ষপঞ্জির ৮ম মাস।
মালয়েশিয়ার শহরের তালিকা
মালয়েশিয়ার শহরসমূহের তালিকা। মালয়শিয়াতে কিছু জনবহুল এলাকা আছে যাদের শহরের মর্যাদা দেয়া হয়েছে (bandar raya)। আইনগত ভাবে না হলেও আরো কিছু এলাকা আছে যাদেরকে স্থানীয়ভাবে শহর হিসাবে স্বীকৃতি দেয়া হয়।
মালয়েশিয়ার জাতীয় পতাকা
মালয়েশিয়ার জাতীয় পতাকা সর্বপ্রথম সেপ্টেম্বর ১৬, ১৯৬৩ তারিখে উত্তোলন করা হয়। এটির নকশা নেয়া হয়েছে মালয় ফেডারেশনের পতাকা হতে
মূল পতাকাটিতে ১১টি লাল ও সাদা ডোরা, এবং ১টি ১১কোণা তারকা, ও তার পাশে নীল পটভূমিতে একটি নতুন চাঁদের ছবি ছিল। এটি ১৯৫৭ সালের আগস্ট ৩১ তারিখে যুক্তরাজ্য হতে স্বাধীনতার মূহুর্তে উত্তোলন করা হয়।
পরে মালয়েশীয় ফেডারেশন গঠনের সময় এর সামান্য পরিবর্তন করা হয়। তারকাটিকে ১৪ কোনা করা হয়, যা মালয়েশিয়ার ১৪টি অঙ্গরাজ্যকে নির্দেশ করে। এর মধ্যে সিঙ্গাপুর ১৯৬৫ সালে আলাদা হয়ে গেলেও পতাকার আর কোন পরিবর্তন আনা হয় নাই। বর্তমানে ডোরাগুলি ও তারকাটি ১৩টি রাজ্য ও কেন্দ্র-সরকারের অঞ্চলকে নির্দেশ করে।
২০০১ সালে মহাথির মোহাম্মদ এই পতাকার নাম দেন Jalur Gemilang ("মহিমার ডোরা"), যা মালয়েশিয়ার সাফল্য ও অগ্রযাত্রাকে নির্দেশ করছে।
রমজান (পঞ্জিকা মাস)
রমজান বা রামাদান (আরবি: رمضان "রামাদ্বান্‌"; ফার্সি: رمضان "র‌্যাম্‌জ়ন্‌") ইসলামি বর্ষপঞ্জির ৯ম মাস এবং ইসলাম ধর্মমতে সবচেয়ে পবিত্রতম মাস এটি। এই মাসে মুসলমানগণ ধর্ম চর্চার অংশ হিসেবে ভোর থেকে সুর্যাস্তের পর পর্যন্ত সকল প্রকার পানাহার ও যৌনক্রিয়াদি বর্জন করে থাকেন। একে আরবীতে 'সিয়াম' বলে; বাংলাদেশে ইহা মুলতঃ 'রোজা' বলে পরিচিত।
এই মাসের কিছু গুরুত্বপূর্ণ ঐতিহাসিক ঘটনাগুলি হল:
মাসটির শেষ দশ দিনে (সাধারণত বিজোড় রাতে) লাইলাতুল কদর পালন করা হয়। মুসলমানরা এই রাত্রিকে হাজার মাস অপেক্ষা উত্তম রাত্রি বলে বিশ্বাস করেন। হাদীসে লাইলাতুল কদরের ইবাদতের দ্বারা এক হাজার মাস (৮৩ বছর চার মাস) এর ইবাদতের সমপরিমান ছওয়াব পাওয়ার কথা বলা হয়েছ।
জ্বিলকদ
জ্বিলকদ (, ) ইসলামি বর্ষপঞ্জির ১১তম মাস। এটা ইসলামে চারটি পবিত্র মাসের মধ্যে একটি, যে সময়ে যুদ্ধবিগ্রহ নিষিদ্ধ তাই এর নাম 'সাময়িক যুদ্ধবিরতির মাস্টার'।
জ্বিলহজ্জ
জ্বিলহজ্জ (আরবি: ذو الحجة ) ইসলামি বর্ষপঞ্জির ১২ তম মাস। এটি মুসলিমদের জন্য খুবই গুরুত্বপূর্ণ কেননা এই মাসে মুসলিমগণ হজ্ব পালন করেন। এ মাসের ৭ থেকে ১০ তারিখ পর্যন্ত হজ্ব পালনের নির্ধারিত তারিখ। জ্বিলহজ্জ মাসের ১০ তারিখে মুসলমানদের দ্বিতীয় গুরুত্বপূর্ণ বাৎসরিক ধর্মীয় উৎসব ঈদুল আযহা বা কোরবাণীর ঈদ উদযাপন করা হয়।
দামোদর নদ
গঙ্গার শাখা হুগলীর উপনদী দামোদর। দামোদর নদ নামে খ্যাত।
বরাকর নদী,কোনার নদ, উশ্রী, বোকারো নদী ইত্যাদি।
সর্পিল গতিতে বয়ে চলা দামোদরের ২৪,২৩৫ বর্গ কি.মি. বিস্তীর্ণ অববাহিকা ভারতের ঝাড়খণ্ড রাজ্যের পালামৌ, হাজারীবাগ, কোডার্মা, গিরিডি, ধানবাদ, বোকারো, চাতরা জেলা, এবং পশ্চিমবঙ্গ রাজ্যের বর্ধমান ও হুগলী জেলার অধিকাংশ জুড়ে বিস্তৃত। এছাড়া ঝাড়খণ্ডের পালামৌ, রাঁচি, লোহারডগা, ও দুমকা জেলা এবং পশ্চিমবঙ্গের বাঁকুড়া, পুরুলিয়া জেলা, ও হাওড়া জেলার স্বল্প কিছু অংশও দামোদর উপত্যকার অংশ।
প্রতি বর্ষায় দামোদরের বন্যায় অনেক প্রাণ ও সম্পত্তি হানির কারণে দামোদর নদ "বাংলার দুঃখ" নামে আখ্যায়িত।
বাংলাদেশের সংবাদপত্রের তালিকা
বাংলাদেশের সংবাদপত্রের তালিকা বলতে বাংলাদেশে প্রকাশিত বাংলা ও ইংরেজি ভাষায় প্রাকাশিত পত্রিকাসমূহের একটি তালিকাকে বুঝায়। বাংলাদেশে দৈনিক, সাপ্তাহিক, পাক্ষিক, মাসিক এরকম বিভিন্ন প্রকারভেদের পত্রিকা রয়েছে এবং দেশের সকল প্রধান জেলাসমূহে এসব পত্রিকা পাওয়া যায়। তবে শুধুমাত্র জেলাভিত্তিক পত্রিকাও ছাপা হয়ে থাকে। বর্তমানে বাংলাদেশে কোন দৈনিকের সান্ধ্যকালীন সংস্করণ প্রকাশ হয় না। তবে প্রচলিত ব্রডশীটের পত্রিকার পাশাপাশি সম্পূর্ণ অনলাইন ভিত্তিক সংবাদমাধ্যম বিদ্যমান রয়েছে এবং বর্তমানে অধিকাংশ ছাপানো পত্রিকারও অনলাইন সংস্করণ দেখা যায়।
তথ্য মন্ত্রণালযয়ের আওতাধীন বাংলাদেশ চলচ্চিত্র ও প্রকাশনা অধিদপ্তরের নিবন্ধন শাখা থেকে সংবাদপত্রের নিবন্ধন প্রদান করা হয়। চলচ্চিত্র ও প্রকাশনা অধিদপ্তর কর্তৃক প্রকাশিত ৩০শে জুন ২০১৮ তারিখের হিসেব অনুযায়ী, বাংলাদেশে নিবন্ধিত পত্র-পত্রিকার সংখ্যা ৩০৬১টি (অনলাইন গণমাধ্যম অন্তর্ভূক্ত নয়) যার মধ্যে ১২৬৮টি ঢাকা থেকে এবং ১৭৯৩টি অন্যান্য জেলা থেকে প্রকাশিত হয়। এর মধ্যে দৈনিক ১২১৩টি, অর্ধ-সাপ্তাহিক ৩টি, সাপ্তাহিক ১১৮১টি, পাক্ষিক ২১৩টি, মাসিক ৪১০টি, দ্বি-মাসিক ৮টি, ত্রৈ-মাসিক ২৮টি, চর্তুমাসিক ১টি, ষান্মাসিক ২টি এবং বার্ষিক ১টি পত্রিকা রয়েছে।
বাংলাদেশে মিডিয়া হিসেবে তালিকাভুক্ত ইংরেজি দৈনিক পত্রিকার সংখ্যা ৩৭টি। তার মধ্যে নিচে প্রচলন বা সার্কুলেশন অনুসারে উল্লেখযোগ্য কয়েকটি দেওয়া হয়েছে।
১৯৭২ সালের পূর্বে বাংলাদেশে বিভিন্ন আন্তর্জাতিক সংবাদ সংস্থাসমূহের স্থানীয় অফিস চালু ছিল। বাংলাদেশ স্বাধীন হওয়া পর প্রথম ১৯৭২ সালে পূর্ণাঙ্গ সংবাদ সংস্থা হিসেবে বাসস যাত্রা শুরু করে।
জনসংখ্যা অনুযায়ী রাষ্ট্র ও অধীনস্থ অঞ্চলসমূহের তালিকা
এই নিবন্ধে জনসংখ্যা অনুযায়ী সার্বভৌম রাষ্ট্র ও অধীনস্থ অঞ্চলসমূহের একটি তালিকা উপস্থাপন করা হল। এই তালিকাতে মূলত আইএসও ৩১৬৬-১ মানদণ্ড অনুযায়ী সার্বভৌম রাষ্ট্রসমূহ, জন-অধ্যুষিত অধীনস্থ অঞ্চল, এবং কোনও কোনও ক্ষেত্রে সার্বভৌম রাষ্ট্র গঠনকারী দেশগুলিকে অন্তর্ভুক্ত করা হয়েছে। যেমন যুক্তরাজ্যকে একটিমাত্র সত্তা ধরা হলেও নেদারল্যান্ডস রাজ্যের গঠনকারী দেশগুলিকে আলাদা আলাদা সত্তা গণ্য করা হয়েছে। এছাড়া আইএসও ৩১৬৬-১-এ অনুপস্থিত কিছু সীমিত স্বীকৃতিবিশিষ্ট রাষ্ট্রসমূহও নিচের তালিকাতে স্থান পেয়েছে।
এছাড়াও প্রতিটি রাষ্ট্রের জনসংখ্যাকে বিশ্ব জনসংখ্যার শতাংশ হিসেবে দেখানো হয়েছে। জাতিসংঘের হিসাব অনুযায়ী বিশ্বের বর্তমান জনসংখ্যা /1000000000 round 2 শত কোটি।
টীকা: অধীনস্থ ও রাষ্ট্রীয় সার্বভৌমত্ববিহীন দেশ বা অঞ্চলগুলিকে "বাঁকা" হরফে লেখা হয়েছে এবং এদেরকে কোনও ক্রমিক সংখ্যা প্রদান করা হয়নি।
মোহাম্মদ জাকারিয়া
মোহাম্মদ জাকারিয়া (১৯২৩ - এপ্রিল ৪, ১৯৯০) শক্তিমান বাঙালি অভিনেতা ও টেলিভিশন প্রযোজক।
তিনি ১৯২৩ সালে বীরভূম জেলার সেকেড্ডা গ্রামে জন্মগ্রহণ করেন। 
জন্ম স্থানের একটি মাদ্রাসায় ষষ্ঠ শ্রেণী পর্যন্ত লেখাপড়া শেষ করে, মল্লারপুর ইংরেজি স্কুল এ ভর্তি হন। পরে বীরভূম জেলার সিনিয়র বেণীমাধব ইন্সটিটিউশনে ভর্তি হয়ে সেখান থেকেই মেট্রিক পাশ করেন। আই এ ক্লাসে ভর্তি হন হেতমপুর কলেজে। 
শিক্ষাজীবনের ইতি ঘটিয়ে রেজিস্ট্রার অব জয়েন্ট স্টক কোম্পানিতে চাকুরি গ্রহণ করেন। বিজন ভট্টাচার্যের নবান্ন নাটকে অভিনয়ের মাধ্যমে অভিনেতা হিসেবে আত্মপ্রকাশ করেন। তিনি বহুরূপী নামে একটি নতুন নাট্যসংস্থার গঠনেও সবিশেষ উদ্যোগী ভূমিকা পালন করেন। তিনি এই নাট্যদলে অভিনয় করার মাধ্যমেই সমগ্র ভারতে খ্যাতি লাভ করেন। ১৯৬১ সালে তিনি কলিকাতার থিয়েটার সেন্টার নাট্যদলে অভিনেতা ও নাট্যশিক্ষক হিসেবে যোগ দেন। ১৯৬৬ সালের ডিসেম্বর মাসে তিনি ঢাকা টেলিভিশনের প্রযোজক হিসেবে যোগ দেন। ১৯৭২ সালে তিনি যোগ দেন দেশের বিখ্যাত নাট্যগোষ্ঠী থিয়েটার-এ। এই দলটির প্রতিষ্ঠাতা সভাপতিও তিনি। ১৯৮১ সালে তিনি টেলিভিশনের সরকারি চাকুরী থেকে অবসর গ্রহণ করেন।১৯৯০ সালের ৪ঠা এপ্রিল।
মোহাম্মদ নাসিরউদ্দীন
মোহাম্মদ নাসিরউদ্দীন (নভেম্বর ১৮৮৮ – ২১ মে ১৯৯৪) মুসলিম বাংলার সাময়িক পত্র, সাংবাদিকতা ও সাহিত্য আন্দোলনের পথিকৃৎ এবং বিশিষ্ট সম্পাদক। তিনি বাংলা ১২৯৫ সনের ৩ অগ্রহায়ণ বর্তমান চাঁদপুর জেলার পাইকারদী গ্রামে জন্মগ্রহণ করেন।
পেশাগত জীবনে প্রথমে তিনি স্বল্প বেতনে স্টিমার কোম্পানির স্টেশন মাস্টারের সহকারী এবং পরে বীমা কোম্পানির প্রতিনিধি হিসেবে কাজ করেন। এছাড়াও তিনি তাঁর কর্মজীবনে ছিলেন বাংলা একাডেমির ফেলো এবং জাতীয় জাদুঘর (!) ও নজরুল ইনিস্টিটিউটের ট্রাস্টি বোর্ডের চেয়ারম্যান।
১৯১৮ সালে তিনি কলকাতা থেকে সম্পূর্ণ নিজ উদ্যোগে ও সম্পাদনায় প্রকাশ করেন মাসিক সওগাত পত্রিকা। ১৯৩৩ সালে তিনি আরও প্রকাশ করেন বার্ষিক সওগাত। একই বছর স্থাপন করেন সওগাত কালার প্রিন্টিং প্রেস নামে একটি ছাপাখানা এবং সূচনা করেন সওগাত সাহিত্য মজলিশ এর। এছাড়াও তিনি প্রকাশ করেন সাপ্তাহিক সওগাত(১৯৩৪), সচিত্র মহিলা সওগাত(১৯৩৭), শিশু সওগাত এবং ১৯৪৭ সালে প্রকাশ করেন সচিত্র সাপ্তাহিক বেগম পত্রিকা।
১৯৮৯ সালে তাকে তাঁর জন্মশতবর্ষপূর্তি উপলক্ষে জাতীয়ভাবে সংবর্ধিত করা হয়। তাঁর অন্যান্য উল্লেখযোগ্য পুরস্কার হল একুশে পদক, স্বাধীনতা দিবস পুরস্কার, বাংলা একাডেমির সম্মাননা পুরস্কার এবং ঢাকা মিউনিসিপ্যাল কর্পোরেশন পদক। উল্লেখ্য যে ১৯৭৬ সাল থেকে কবি সাহিত্যিকদের জন্য প্রবর্তন করা হয়েছে তাঁর নামাঙ্কিত স্বর্ণপদক।
১০৫ বছর বয়সে ১৯৯৪ সালের ২১ মে (৭ জ্যৈষ্ঠ ১৪০১) ঢাকায় মৃত্যুবরণ করেন।
মুখবিবর
মুখবিবর বা মুখ () পরিপাকনালীর প্রথম অংশ যা খাদ্য গ্রহণ করে এবং প্রাথমিক পরিপাক শুরু করে। এখানে শক্ত খাবার যান্ত্রিকভাবে ভেঙে ছোট ছোট অংশে পরিণত হয় এবং লালার সাথে মিশ্রিত হয়।
খাওয়া, পান করা, পরিপাক ছাড়াও কথা বলা, বিভিন্ন ইঙ্গিত করা, শ্বাস-প্রশ্বাস চালানো, চুমু খাওয়া, ইত্যাদিতে মুখ কাজে আসে।
এফবিআই শীর্ষ দশ ফেরারী
১৯৪৯ সালের শেষের দিকে জে. এডগার হুভার,যুক্তরাষ্ট্রের এফ বি আই পরিচালক, ও উইলিয়াম কিনসলে হাচিনসন , ইন্টারন্যাশনাল নিউজ সার্ভিস এর প্রধান সম্পাদক, এর মধ্যে হার্টস খেলার সময় এফবিআই শীর্ষ দশ ফেরারী তালিকা তৈরির চিন্তা শুরু হয়। তারা তখন এফবিআই(FBI) এর সবচেয়ে বড় আসামীদের কিভাবে ধরা যায় সে চিন্তা করছিলেন। এই আলোচনা মার্চ ১৪, ১৯৫০ তারিখে একটি প্রবন্ধ হিসেবে প্রকাশিত হয় এবং জনসমর্থন পায়। পরে অফিসিয়ালি FBI ভয়ঙ্কর ফেরারী আসামীদের ধরার জন্য একটি তালিকা প্রকাশ করে।
তালিকাতে কোন বিশেষ র‌্যাংকিং নেই। যদিও এফবিআই অতীতে তালিকায় থাকা অনেক ফেরারীকে ক্রমিক নম্বর দিয়ে চিহ্নিত করেছে। কেউ কেউ আবার তালিকায় একাধিকবার এসেছে ফলে তাদেরকে একটি স্থায়ী নম্বর দিয়ে দেয়া হয়েছে।
গ্রেফতার অথবা মৃত্যুর পর তালিকাভুক্ত আসামীদের নাম সরিয়ে ফেলা হয় ও এফবিআই নির্বাচিত নতুন ফেরারী আসামীর নাম অন্তর্ভুক্ত করা হয়। আসামীরা নিরপরাধ প্রমানিত হলে বা তাদের মামলা প্রত্যাহার করা হলেও নাম প্রত্যাহার করা হয়। পাঁচবার এফবিআই এভাবে নাম প্রত্যাহার করেছে কারণ তারা মনে করেছে ফেরারীরা আর "সমাজের জন্য ভয়ঙ্কর" নয়। ডোনাল্ড ইউজিন ওয়েব, যাকে ১৯৮১ সালে তালিকাভুক্ত করা হয়েছে, এখন পর্যন্ত তালিকায় সবচেয়ে অন্য সবার থেকে বেশি সময় ধরে আছে। বিলি অস্টিন ব্রায়ান্ট তালিকায় সবচেয়ে কম মাত্র দুই ঘণ্টা ছিলেন ১৯৬৯ সালে।
তালিকাটি সাধারণত জনগনের চলাচলের জায়গা যেমনঃ ডাকঘর ইত্যাদিতে রাখা হয়। সেপ্টেম্বর ৭, ২০০৬ পর্যন্ত ৪৮৩ জনকে (৭ জন মহিলা) ফেরারী হিসেবে কে তালিকাভুক্ত করা হয়েছে, এবং ৪৫৪ কে গ্রেফতার বা চিহ্নিত করা হয়েছে, ১৪৮ জন (৩০.৬৪%) কে জনগনের সহায়তায় ধরা হয়েছে। ফলে সাফল্যের হার হচ্ছে ৯৪%।
এফবিআই শীর্ষ সন্ত্রাসীদের, তালিকাও রাখে। এছাড়া এফবিআই অপরাধ সঙ্কেত, নিখোঁজ মানুষ, ও অন্যান্য ফেরারীদের তালিকাও রাখে।
সর্বশেষ গ্রেপ্তারকৃত শীর্ষ দশ ফেরারী হচ্ছে র‌্যালফ বাকি ফিলিপস.
পারমাণবিক শক্তিধর দেশের তালিকা
পারমাণবিক শক্তি পরমাণুর তেজস্ক্রিয়তা ব্যবহার করে বিদ্যুৎ শক্তি উৎপাদনের একটি প্রক্রিয়া। যখন কোন তেজস্ক্রিয় পদার্থ যেমন ইউরেনিয়াম-২৩৫ (ইউরেনিয়ামের একটি আইসোটোপ) কে নিউট্রন দ্বারা আঘাত করা হয় তখন তেজস্ক্রিয় পদার্থে পারমাণবিক শৃংখল বিক্রিয়া (nuclear chain reaction) শুরু হয়। এই প্রক্রিয়াকে বলে পারমাণবিক বিযোজন (Nuclear fission)। শৃংখল বিক্রিয়ার ফলে প্রচুর তাপ নির্গত হয়, যা পানিকে ফুটিয়ে বাস্প উৎপন্ন করে। উদ্ভূত বাস্প বাস্পীয় টারবাইন চালাতে ব্যবহৃত হয়।
যদিও পারমাণবিক শক্তি অনেক মেগাওয়াট বিদ্যুৎ শক্তি উৎপাদন করে, কিন্ত বর্জ্য ও পারমাণবিক ঝুঁকির কারণে প্রায়শই এই শক্তি বিতর্কিত থেকেছে। ফলত বিভিন্ন দেশ পারমাণবিক শক্তি নিয়ে বিভিন্ন মত পোষন করে; কিছু দেশ যেমন ফ্রান্স তাদের শক্তির ৮০% পারমানবিক চুল্লি থেকে সংগ্রহ করে, আবার কিছু দেশ যেমন ইতালি তাদের সকল পারমাণবিক শক্তি কেন্দ্র নিস্ক্রিয় করছে বা করার পদক্ষেপ নিয়েছে।
নিম্নে উল্লিখিত দেশ ছাড়াও কিছু দেশ, যেমন অস্ট্রেলিয়া, এর গবেষণার জন্য পারমাণবিক চুল্লী রয়েছে, কিন্তু বানিজ্যিকভাবে পারমাণবিক শক্তি উৎপাদনের কোন পরিকল্পনা নেই; কেবলমাত্র বানিজ্যিক চুল্লীর তালিকা যা ইন্টারন্যাশনাল এটমিক এনার্জি এজেন্সি (International Atomic Energy Agency) তে তালিকাভুক্ত আছে তা নিম্নে দেয়ে হয়েছে। তালিকাটি প্রথমত চুল্লীর সংখ্যা, দ্বিতীয়ত মেগাওয়াট শক্তির পরিমাণ অনুসারে সাজানো হয়েছে। তীর্যক লেখাগুলো তুলনা করার জন্য যোগ করা হয়েছে।
মালদ্বীপের জাতীয় পতাকা
মালদ্বীপের জাতীয় পতাকা লাল বর্ণের, এর মধ্যভাগে একটি বৃহৎ সবুজ চতুর্ভুজ আছে, যার মাঝে একটি সাদা বর্ণের নতুন চাঁদ রয়েছে।
১৯৬৫ সাল হতে প্রবর্তিত এই পতাকাটি মালদ্বীপের জাতীয় প্রতীক।
আজারবাইজানের জাতীয় পতাকা
আজারবাইজানের জাতীয় পতাকায় তিনটি সমান আকারের অণুভূমিক ডোরা আছে, যাদের বর্ণ যথাক্রমে নীল (উপরে), লাল (মাঝে), ও সবুজ (নিচে)। একটি সাদা বর্ণের নতুন চাঁদ, এবং ৮-কোনা একটি তারকা মাঝের লাল ডোরাটির উপরে অবস্থিত।
৮-কোনা তারকাটি তুর্কী জাতির ৮টি শাখাকে নির্দেশ করছে। নীল বর্ণের ডোরাটি তুর্কীদের প্রতীকি বর্ণ, সবুজ বর্ণটি ইসলাম ধর্মের প্রতীক, আর লাল বর্ণটি প্রগতিকে নির্দেশ করছে। এই পতাকাটি ১৯১০ এর দশকের শেষভাগে স্বাধীন আজারবাইজানে ব্যবহৃত হয়েছিল, তবে ১৯২০ সালে সোভিয়েত ইউনিয়ন আজারবাইজানকে দখল করার পর এর ব্যবহার বন্ধ হয়ে যায়। সোভিয়েত ইউনিয়ন ভেঙ্গে যাওয়ার পর আজারবাইজান স্বাধীন রাষ্ট্র হিসাবে আবার আত্ম প্রকাশ করে, এবং ১৯৯১ সালের ৫ই ফেব্রুয়ারি তারিখ হতে আবার এই পতাকাটি চালু হয়।
আফগানিস্তানের জাতীয় পতাকা
আফগানিস্তানের জাতীয় পতাকা সেখানকার অস্থায়ী সরকার দ্বারা ২০০২- ২০০৪ সালের মধ্যে নির্বাচিত হয়। এই পতাকাটি আফগানিস্তানে ১৯৩০ হতে. ১৯৭৩ সাল পর্যন্ত ব্যবহার করা হয়েছে। পার্থক্য হল এই পতাকার কোট অফ আর্মস বা প্রতীকের উপরে কলেমা শাহাদাত যোগ করা হয়েছে।
বর্তমান পতাকাটি তিনটি উলম্ব ডোরা আছে, যাদের বর্ণ কালো, লাল, ও সবুজ। এই পতাকাটি গত ২০ বছরে আফগানিস্তানে চালু অধিকাংশ পতাকাতেই ব্যবহার করা হয়েছে। কেন্দ্রের প্রতীকটি (emblem) আফগানিস্তানের জাতীয় প্রতীক, যা মক্কা মুখী একটি মসজিদের ছবি।
তালিবান-পূর্ব আফগানিস্তান ও উত্তরীয় জোটের পতাকা একই প্রতীক ব্যবহার করতো, তবে সবুজ, সাদা ও কালো বর্ণের উলম্ব ডোরা ব্যবহার করেছে।
আফগানিস্তানে ১৮৮০ সাল হতে ব্যবহার করা বিভিন্ন সময়ের পতাকা নিম্নের ছকে প্রদর্শিত হল।
ইন্দোনেশিয়ার জাতীয় পতাকা
ইন্দোনেশিয়ার জাতীয় পতাকা ইন্দোনেশীয় ভাষায় "সাং মেরাহ পুতিহ" নামে পরিচিত। এটি ১৩শ শতকের মাজাপাহিৎ‌ সাম্রাজ্যের পতাকা অণুসারে তৈরি করা হয়েছে। ১৯৪৫ সালের আগস্ট ১৭ তারিখে ইন্দোনেশিয়ার স্বাধীনতা দিবসে এটি সর্বপ্রথম উত্তোলন করা হয়।
পতাকাটির নকশাতে দুইটি অণুভূমিক ডোরা ব্যবহার করা হয়েছে, যার উপরেরটি লাল ও নিচেরটি সাদা। পোল্যান্ডের জাতীয় পতাকার সাথে এর মিল রয়েছে, এবং এটি মোনাকোর জাতীয় পতাকার অণুরূপ (তবে অণুপাত আলাদা)। এছাড়া সিঙ্গাপুরের পতাকাতেও একই রকম নকশা ব্যবহার করা হয়েছে। লাল বর্ণটি রক্ত ও আত্মত্যাগ, এবং সাদা বর্ণটি মানুষের আত্মাকে নির্দেশ করছে।